Нега ўзбекистонда “Милиция ҳақидагидаги қонун” фуқаролардан “сир” сақланмоқда? « Ўзбекистон Халқ Ҳаракати\nНега ўзбекистонда “Милиция ҳақидагидаги қонун” фуқаролардан “сир” сақланмоқда?\n15 March 2013 - 18:21\n“Мардикорлар Касаба Уюшмаси”нинг юристи, Абдулла Тожибой ўғли, 2012 йилнинг декабр ойида Ўзбекистон Республикаси Олий Мажлиси ва Сенатига ариза билан мурожаат қилган эди. У ўзининг аризасида: “Милиция тўғрисидаги қонун”ни, ОАВ орқали эълон қилишларингизни талаб қиламан!” деб талаб билан чиққанди. Унинг ушбу мазмунидаги аризасига эса, 2013 йилнинг январ ойи, Ўзбекистон Республикасининг Олий Мажлис Сенати томонидан кўриб чиқилди ва Ўзбекистон Республикасининг ИИВазири Баҳодир Матлубов номига юборилган…\nКуни-кеча, яъни 2013 йилнинг 20 феврал куни Ўзбекистон ИИВининг бош бошқарма ШТБИХ бўлим бошлиғи ўринбосари, Б.А.Қулжоновдан 27/6-П116/ сонли жавоб хати Абдулло Тожибой ўғли номига келиб тушган. Ушбу жавоб хатда жумладан шундай дейилади:\n“Ҳурматли Абдулла Тожибой ўғли!\nСизнинг Ўзбекистон Республикаси Олий Мажлиси Сенати раҳбарияти номига “Милиция ҳақидаги қонун” лойиҳасини матбуотда эълон қилишини сўраб ёзган талабномангиз, ўрганиб чиқилди. Ички ишлар идоралари тўғрисидаги қонун қонуний кучга кирганидан сўнг, ОАВ орқали кенг жамоатчилик эътиборига етказилишини маълум қиламиз”…\nМаълумингизким, Ўзбекистон Республикасининг ИИВ 1976 йилдаги собиқ Иттифоқ давридан қолиб кетган, “Милиция тўғрисидаги қонун” билан ҳамон ишлаб келмоқдалар. Бу қонунни қабул қилинганлигига ҳам, ярим чорак аср вақт бўлиб қолди. Ўзбекистон Республикаси “Мустақил давлат” бўлганига эса, 22 йил тўлди. Шу йиллардан буён, Ўзбекистон Республикасининг Ички Ишлар Вазирлиги шу эски қонун билан, фуқароларимизга лоф уриб келмоқда. Яъни, фуқароларимизнинг ҳуқуқларини “ҳимоя” қилиб келмоқдалар десак, хато бўлмайди…\nЎзбекистон Республикасининг Ички Ишлар Вазирлиги ва унинг тизими, вилоят, шаҳар ва туман ИИБи ноқонуний равишда фаолият кўрсатиб келмоқда. Чунки, Ўзбекистонда ҳозирги вақтгача, “МИЛИЦИЯ” тўғрисида қонун қабул қилинган эмас. Ўзбекистон Республикаси ИИВ ва унинг таркиби хамда янгидан етиштирилаётган кадрлар шу қонунга, “бўйсинаётгани” кишини ажаблантиради. Ваҳоланки, янги қонун қабул қилинмагунича, бу қонун билан фаолият кўрсатиш мутлақо мумкин эмас.\nЭндиликда эса, Ўзбекистон Республикаси Ички Ишлар Вазирлиги томонидан, “милиция тўғрисида қонун” қабул қилинмаганлиги ҳар бир фуқароларимизга маълум ва машҳур.\nЭнди шу ўринда савол туғилади. “Милиция” тўғрисида қонун бўлмаган, мамлакат фуқароларини Ўзбекистон Республикаси ИИВги қандай қилиб, фуқароларимизнинг ҳақ-ҳуқуқларини ҳимоя қилишлари мумкин?! ИИБнинг ходими ўзининг ташкилоти тўғрисида, қонун йўқлигини била туриб, фуқароларимизга ноқонуний равишда, “қонун” тўғрисида, “дарс” бериши қайси қонунга мувофиқ келади? Энди қанақасига, мансабдор шахс ёки, ИИБнинг ходими, “форма” кийишлари мумкин? Ахир, “қонун ҳамма учун, баб-барвар” дейилмоқда-ку? Шундай экан, нега шу вақтгача, Ўзбекистонда “милиция тўғрисидаги қонун” йўқ? Демак, бундан шундай хулоса чиқариш мумкин-ки, милиция фақат ва фақат бир “фуқаро” учун, ҳизмат қилган холос…\nМДҲ мамлакатлари ичида, биргина Ўзбекистон “милиция” тўғрисидаги қонунни пайсалга солиб келмоқда. Нега? Чунки, Ўзбекистон Республикасининг ИИВ, Сенат ва Олий Мажлис депутатлари бу қонунни кўрсалар-да, “кўрмасликка” олиб келганлар. Ёки, қайсидир мансабдор шахснинг “манфаати”ни кўзлаб, қонунни орқага суруб келмоқда. Бу қайси мантиққа тўғри келади?\nҲатто-ки, “Великий Россия” деб жар солаётган мамлакат ҳам, 2011 йили “полиция” тўғрисидаги қонунни ишлаб чиқди ва уни амалга оширди. “Ўзбекистон Келажаги Буюк Давлат” деб айтилаётган мамлакатни эса, “милиция” тўғрисидаги қонунни ким орқага суриши мумкин?\nҚайси давлатда қонун ишламас экан, ўша ерда порахўрлик, лаганбардорлик, яккаҳокимлик ўша жойда илдиз отади. Шу ерда жиноятчилик авж олади. Унинг фуқаролари эса, ҳор ва зор бўлиб, турли ҳил мамлакатларга бош олиб чиқиб кетишади…\nҚонуншунос ва қомус билимининг устози, “шарқ Аристотели” номини олган, Форобий бобомиз айтганидек, “Қонунни кучга келтирувчи ва уни ҳаракатлантирувчи куч, бу – ўша давлатнинг фуқароларидир. Агар қонун ўз кучини ўтқазмаса, унда ўша давлатнинг фуқаролари ўзларича, қонун ишлаб чиқадилар ва уни амалга оширади.” Шундай экан, қонунни бузган, мансабдор шахс ва фуқаро албатта қонун олдида жавоб бериши шарт. Ўзини ҳурмат қилмаган инсон, ҳеч қачон қонунни ҳам ҳурмат қилмайди. Қайси фуқаро ёки шахс қонуннинг борлигини ўз жисмида ҳис қилмас экан, ўша давлатда қонун тўғрисида сўзлаш ва у тўғрисида фикр билдириш бемаъниликдан бошқа ҳеч нарса эмас…\nНега Ўзбекистонда “милиция тўғрисидаги қонун” фуқаролардан “сир” сақланмоқда?


Актриса ва журналист Ирода Носирова ҳалигача турмушга чиқмагани сабаби ҳақида гапирди (видео) - Zamin.uz\nЖурналист, актриса ва хонанда Ирода Носирова «Дарё» интернет-нашрига эксклюзив интервью берди. Интервьюни «Дарё» мухбири Феруз Муҳаммад ташкиллаштирди. Ирода Носирова суҳбат давомида ҳалигача турмушга чиқмагани, ўзини келин образида тасаввур қила олмаслиги, турмуш ҳам ризқлиги ҳақида гапирди.\n- "Менда ёшлигимдан «Мен кеч турмушга чиқаман» деган фикр бўлган, очиғи негалигини ўзим ҳам билмаганман. Шундан кейин биз вояга етиб, дугоналарим турмушга чиққандан кейин уларнинг ҳаётини, турмушини кузатганимдан кейин турмушга чиқиш фикри режаларим сўнгига ўтиб қолган. Ўша пайтда турмушга чиқишдан қўрқиб қолганман.\nСовчилар келганда билмадим, нималардир деб қайтариб юборардик. Нима десам экан, менда турмушга чиқишга кучли хоҳиш бўлмаган. Масалан, қизлар турмушга чиқишни хоҳлайди, келин кўйлак кийишни исташади, лекин менда нимагадир шундай хоҳиш-истаклар бўлмаган. Ҳалигача ҳам келин образида ўзимни тасаввур қилолмайман.\nЁшлигимдан кўпроқ ўғил болалар билан ўйнардим, ўғил болалар билан тўп суришардик, ҳаттоки «разборка»лар бўлиб қолса борардик, сочимни калта кесиб, спорт кийимлари кийиб юрардим.\nБироз ўғил болалик, чапанилигим борлиги учунми, билмадим. Лекин бу нарсага жиддийроқ қарашни бошлаганимдан кейин ҳам атрофимдагиларни ҳаётини кўриб, турмушда алданиб қолаётган айрим одамларни кўриб мен бу нарсага тайёр эмаслигимни ҳис қилганман. Ўзимда шунақа ҳолат рўй беришини хоҳламаганман.\nҲамма нарса Аллоҳдан. Мен у сабаб, бу сабаб деяпман, балки шу сабаблар бўлмаслиги мумкин. Чунки пешонага ёзилганини фақат Аллоҳ беради. Нимага бу ризқ сизга берилмаганини Аллоҳдан бошқа ҳеч ким билмас экан. Кимгадир аввалроқ берилади, кимгадир кейинроқ, кимгадир, умуман, берилмас. Шунинг учун Аллоҳга беҳисоб шукр қиламан. Ҳеч ҳам хафа эмасман. Нимадандир камим бор деб ҳис қилмайман. Чунки менда хоҳлаган пайтим турмушга чиқиб кетиш имконияти бор. Бўлган ҳам", - дейди Ирода Носирова.\nМаълумот учун, Ирода Носирова фаолиятини «Давр» информацион дастурида спорт шарҳловчиси сифатида бошлаган. «Алвидо», «Омад», «Жаноб ҳеч ким» каби фильмларда бош ролларни ижро этган. Хонанда сифатида «Кел» деб номланган қўшиғи мухлислар орасида оммалашган. Ирода Носирова 18 йиллик норасмий тақиқлардан сўнг 2020 йилдан Zo‘r TV каналида журналист, бошловчи сифатида фаолиятини бошлади. “Замин” янгиликларини “Facebook”да кузатиб боринг\n27-02-2020, 18:53, Жамият\n11-06-2019, 15:30, Жамият\n20-04-2019, 20:34, Жамият\n14-11-2018, 17:10, Жамият\nГаня Усмонова тўйида миллиардер Алишер Усмонов билан рақсга тушди (видео)\n4-12-2017, 12:38, Жамият\n22-10-2017, 20:26, Жамият


Логопедия шохобчаси мактаб бошланғич синф ўқувчиларининг фанлар бўйича ўқув дастурларини ўзлаштиришларига тўсқинлик қилувчи нутқ нуқсонларининг олдини олиш ва уларни бартараф этиш, жисмоний ва психик ривожланишидаги камчиликларни коррекциялаш, ўқувчиларнинг оғзаки нутқидаги нуқсонларини бартараф этиш учун ташкил этилади.\nЛогопедия шохобчасини ташкил этиш\nЛогопедия шохобчаси мактабларда ҳар йили шакллантириладиган логопед ёрдамига муҳтож болалар рўйхатига асосан халқ таълими туман (шаҳар) бўлими мудирининг буйруғи билан ташкил этилади.\nБунда ҳар бир логопедия шохобчасига бир ёки бир нечта яқин масофада жойлашган умумтаълим муассасалари бириктирилади.\nБир нечта умумтаълим муассасалари бириктирилган логопедия шохобчаси унинг учун жой ажратиш имкониятига эга бўлган ҳамда бошқа умумтаълим муассасаларига қатнаш учун қулай жойлашган умумтаълим муассасасида ташкил этилади.\nЛогопедия шохобчасида ўқитувчи-логопед лавозимида олий маълумотли ўқитувчи-логопедлар ва дефектологлар фаолият юритиши мумкин.\nЛогопедия шохобчасига ўқувчи қабул қилиш\nЛогопедия шохобчасига қабул қилинадиган ўқувчиларни аниқлаш ва саралаб олиш учун ҳар йили сентябрь ойининг 3-санасига қадар умумтаълим муассасаси директорининг буйруғига мувофиқ ишчи гуруҳ тузилади.\nНутқий ривожланишида камчилиги бўлган ўқувчиларнинг жисмоний ва психик ҳолатларига аниқлик киритиш мақсадида улар туман (шаҳар) кўп тармоқли марказий поликлиникаси мутахассислари (невропатолог, психоневролог, отоларинголог ва бошқалар) текширувига юборилади. Ушбу мутахассисларнинг хулосалари логопедия шохобчасида (ўқувчининг шахсий йиғмажилдида) сақланади.\nИшчи гуруҳ томонидан нуқсонлари аниқланган ўқувчилар рўйхати умумтаълим муассасаси директори томонидан тасдиқланади ва сентябрь ойининг 15-санасигача халқ таълими бўлимига тақдим қилинади. Мазкур рўйхатга киритилганлик ўқувчини логопедия шохобчасига қабул қилиш учун асос бўлади.\nУмумий ўрта таълим муассасаси қошидаги логопедия шохобчаси тўғрисидаги низом


ОЧЛ. "Пахтакор" аламли мағлубиятга учради\n15 сентябрь, 2020, 00:58\nФутболчиларимизни олқишласак арзийди.\nСебастьян Джовинко 45'\nHattan Sultan Babhir 90'\nОФК ЧЛ "B" гуруҳи 3-тур\nГОЛ! Ҳатан гол уриб кетди.\nАкром Комилов сариқ карточка олди.\nРақибларимиз фаоллашиб қолди.\nАнзур Исмоилов сариқ карточка олди.\nБулайхи Курди ўрнида ҳаракат қилади.\nСайфиев ўрнига Комилов майдонга тушди.\nСайфиевга тиббий ёрдам кўрсатилмоқда.\nНосир Ал Давсари ўрнига Вахебри майдонга тушди.\nҚувватов тўпга чиқишда ишончли ҳаракат қилди.\n"Ал-Ҳилол" тошкентликларни қамал қилиш билан овора.\nТабиийки, рақибларимиз тўп назоратини амалга оширмоқда.\nГОООООООООООООООООООООООООООООООООООЛЛЛЛЛЛЛЛЛЛЛЛЛЛЛЛЛЛЛЛЛЛЛЛ!!! ДЕЕЕРРРРДИИИИИИЙОООООООООККККККК!!! Ҳисоб тенглашди. Чераннинг зарбаси дарвозабондан қайтди. Эрен эса тўпни дарвозага жойлаб қўйди.\nАброр Исмоилов ва Санжар Қувватов майдонга тушди. Сардор Собирхўжаев ва Санжар Қувватов майдонга тушди.\nЭлдор Суюнов жарима майдони ташқарисида тўпни қўли билан ўйнагани учун майдондан четлатилди.\nСергеев ўрнига Дердийок майдонга тушди.\nАлижонов Жовинконинг зарбасини қайтаришга эришди.\nҲамробековнинг узатмаси ноаниқ кетди.\nАлижоновнинг марказга узатган тўпини дарвозабон ушлаб олди.\nСуюнов сал бўлмаса тўпни олдириб қўйиши мумкин эди.\nМашарипов тиббий ёрдам қабул қилмоқда.\nҲамдамовнинг ажойиб узатмаси сал бўлмаса Чераннинг голли зарбаси билан якунланарди. Ҳимоячи тўпни узоқлаштирди.\nҲамдамовнинг узатмасини дарвозабон ушлаб олди.\nҲамдамовнинг қанотдан уюштирган рейди яхши чиқди. Зарба ҳақида эса бундай дея олмаймиз.\nГОЛ! Жовинко жарима зарбасидан дарвозамизни ишғол қилди. Аламли гол ўтказиб юбордик.\nСайфиев жарима майдонимиз яқинидан Жовинкога нисбатан қоидани бузди. Хавфли стандарт.\nГомиснинг чалқанча зарбаси ноаниқ кетди.\nМашариповнинг жаримадан узатиб берган тўпига дарвозабон чиқиб келди.\nМашариповнинг Черан узатган тўпни дарвозага йўллаши посбоннинг уни ушлаб олиши билан якунланди.\nТўп назорати "Ал-Ҳилол" футболчиларида.\nАлижонов зарба беришга бироз кечикди. Яхши ҳужумга эга бўлдик.\nМашарипов супер ҳаракатлар эвазига рақибдан қутулиб олди. Аммо якунловчи зарба беришга на Черан, На Игорь ва на Достон бор эди. Қойил, Жалол!\nВакилларимиз тўпни назорат қилишмоқда.\nСергеев 3 ҳимоячига қарши қолиб кетди. Тўп йўқотилди.\nГомис, ҳайриятки, Шаҳронининг узатмасини голга айлантира олмади. Сал қолди.\nСергеевнинг зарбаси дарвозабон томонидан қайтарилди. Бу гал яхши.\nСергеев ажойиб вазиятга олиб чиқиб қўйилди. Зарба кучсиз чиқди. Игорь, бундай ўйнаш ярамайди!\nЁсир Ал Шаҳрони сариқ карточка олди.\nМашариповнинг рейдини Карилло тўхтатишга эришди.\nАнзур Исмоилов ҳам қўрқмай олдинга бормоқда.\nЎйин тенгма-тенг курашлар остида давом этмоқда.\nСуюнов тўпга чиқишда фаол ўйнади.\nСергеевга узатилган тўп кучли чиққанди.\nҲамдамов тўпни қабул қилишда хатога йўл қўйди. Қўл билан ўйин. Яхши ҳужум барбод бўлди.\nКарилло ўзига узатилган тўпга етиб кела олмади.\n"Пахтакор" бироз ортга сурилишга мажбур бўлди. Бутун учрашув мобайнида бундай темпда ўйнаб бўлмаслиги аниқ. Кучни тежаш ҳам керак.\n"Ал-Ҳилол" ҳимояланишга мажбур. "Пахтакор" ажойиб ҳужум уюштирмоқда. Гол керак, йигитлар! Машариповдан чиройли ҳаракатлар.\nСергеев зарба берди. Трибуналар тўпни қабул қилиб олди.\nМашарипов икки футболчидан ўтиб Черанга пас берди. Аммо сербиялик легионеримиз тўпни тўхтата олмади.\nБурчакдан узатилган тўп ҳимоячилар томонидан қайтарилди.\nСергеев!!! Яна қандай вазият керак?! Дарвозабон қўпол хатога йўл қўйди. Очиқ дарвоза! ИГООООРРР!!!\nГомис бурчакдан узатилган тўпни боши билан дарвозага йўллади. Жарима майдонимиз ичида пала-партишлик.\nШаҳрони қанотдан ёриб кирди. Зарба ҳам берди. Суюновдан сейв.\nГомис Машариповнинг финтига алданди ва унга нисбатан қоидани бузди.\n"Пахтакор" эрта прессингда ўйнамоқда.\nУчрашув бошланди! Олға, "шерлар"!!!\nБарча нарса ўйин бошланишига шай.\nЖамоалар ўйиндан олдин эсдалик учун суратга тушиб олишди.\nАссалому алайкум, азиз юртдошлар. Бугун миллий жамоамизнинг ўйинини футболга мухлислик қиладиганлар ҳам, унга қизиқмайдиганлар ҳам кўраётганина ишончимиз комил.\nUmuman olganda tan olish kerak uyichilarda usish bor yomon uyin bulmadi xujum tashkil qilish tup nazorati barcha javxada sobiq chimpionga munosib uyin buldi faqat xujum chizig'ini maxtay olmayman agar narmanli xujimchi olsa jamoa uzoqroqqa bemalol boraoladi cheran xamdamov lar uzini kursata olmadi murabiydan psixologik jixatdan kuchliroq tayorllashini suragan bulardim.\nХа Арвеладзе хакамлардан нолийсан,кандай булар экан, Суперлигада бизнинг саводсиз хакамлар Пахтакорни куллаб куватлаганда жим эдингку,бекор айтибсан хакамлар халол ишлади,ундан кура айт ана у гастробайтерларинга олган миллиардларини окласин.\nEx paxtakor senga bugun Sherzod qosimov etishmadi\nМана сизга уйин, ва мана сизга Пактакор. Пахтакор узини Тошкентда уйнаяпман деб уйлади шекилли. Харкалай Ал хилол Пахтакорга,кандай уйнашни курсатиб куйди.\nOzgina chidashkanda edi. Borimiz shu rahmat uyin uchun\nМана энди Арвеладзени эртаклари бошланади , сизлар шу кунгача мактаб келган Черан жаноблари ёки эркатой Сергеевларинг нимага кодир экани куриниб колдику Черан одам сонини купайтириб майдон ичида айланиб юрди , ёш узбек футболчиларни туртиб синдириб юришларини нега арабларга карши кулламади чунки у ерда номери утмайдида шарманда\nOyin uchun raxmat\nПахтакор састави билан пролига тренерлари хам чемпион кила олади ШОТА уйин йук Пахтакор потхалинлари кузингизни очинг\nUzi bundan ziyot uynolmaymiz xafa bulmayla\nhar yili alamli maglubiyatga uchraydyu\nLIVE "Пахтакор" - "Истиқлол": Матнли трансляция


Сульшер: «Энди «Манчестер Юнайтед»га ўхшаяпмиз»\n«Манчестер Юнайтед» бош мураббийи Оле-Гуннар Сульшер АПЛнинг сўнгги, 38-туридан ўрин олган «Лестер» (2:0) билан ўйиндан кейин ўз фикрларини билдириб ўтди.\n«Хурсандман. Чемпионлар Лигасига чиқдик. Баъзи жамолардан орқада эдик ва якунда уларни қувиб ўтдик. Барқарорлик ва менталитетга эга эканлигимизни кўрсатдик. «МЮ» фахрланишга арзийдиган маданият яратади.\nЙигитларга бугун нима бўлишидан қатъи назар ғалаба қозонишимиз кераклигини айтдим. Футболчилар жамоа сифатида фазилатларини намойиш этдилар.\nЙигитлар майдонда тобора «Манчестер Юнайтед»га ўхшашмоқда. Вазият аввалгига қараганда анча яхши», – деб Сульшернинг сўзларини келтиради ВВС Sport.\nМанкунианликлар 66 очко билан турнир жадвалида 3-ўринни эгаллашди ва Чемпионлар Лигасига йўлланма олишди.


Ёқилғи керак бўлмайдиган янги двигатель тури яратилди - EFFECT.UZ\nЁқилғи керак бўлмайдиган янги двигатель тури яратилди\n. 18:47 | 07.05.2020\nОлимлар жамоаси қазилма ёқилғисиз ишлайдиган самолёт двигателининг прототипини ишлаб чиқдилар. Механизм ҳавони сиқиб чиқаради ва микротўлқинлар ёрдамида ионлаштиради, плазма ҳосил қилади — уни ҳаракатга келтиради. Бу ҳақда AIP Advances журналида чоп этилган мақолада хабар қилинди.\nУшбу технология туфайли самолётлар парвоз пайтида одатий ёқилғисиз ишлай олади, чунки керакли энергия атрофдаги ҳаводан олинади. Прототип шу пайтгача диаметри 24 миллиметр бўлган бир килограмм металл тўпни ҳавога кўтаришга муваффақ бўлди. Янги технологик самолётларда тўлиқ ишлаш учун ҳали узоқ йўл бор.\n“Бизнинг тадқиқотларимиз шуни кўрсатдики, плазма асосида ишлайдиган двигатель анъанавий ёнилғи билан ишлайдиган самолёт двигателларини ўрнини босувчи восита бўлиши мумкин”, деди Чау Тан, Ухан университети катта илмий ходими ва муҳандиси.\nСамолётни янги двигатель турига ўтказиш инсоннинг атроф-муҳитга таъсирини камайтиришга ёрдам беради. Сентябрь ойида The New York Times газетаси иссиқхона газлари чиқиндиларининг 2,5 фоизи тижорат рейсларига тўғри келиши ҳақида ёзганди.\nЛойиҳа муаллифларининг таъкидлашича, уларнинг ривожланиши иқлим ўзгариши билан боғлиқ муаммоларни ҳал қилишда ёрдам бериши керак.\n“Бизнинг дизайнимизда қазиб олинадиган ёқилғига эҳтиёж йўқ, шунинг учун иссиқхона таъсирига сабаб бўладиган карбонат ангидрид чиқиндилари йўқ”, — дейди Тан.\nЯна уч нафар ўзбекистонликда коронавирус аниқланди\nEndi qo'l berib salomlashmaymizmi?


Кунг-фу бўйича Европа чемпионатида арманлар ва озарбайжонлар орасида оммавий муштлашув чиқди\n21:11 / 16.05.2016\nУкраинанинг Львов шаҳрида бўлиб ўтаётган кунг-фу бўйича Европа чемпионатининг яримфиналларидан бирида жисмоний куч қўлланган ҳолда жиддий можаро юз берди. Яримфиналда принципиал рақиблар – арманлар ва озарбайжонлар ўртасида муштлашув чиқиб, у тез орада оммавий кўриниш олди.\nМуштлашувга Арманистон жамоасининг мураббийларидан бирининг қўлида Тоғли Қорабоғ республикаси байроғининг пайдо бўлгани сабаб бўлди. Тан олинмаган давлатнинг байроғи озарбайжонлик жангчига "ҳўкизга қизил латтадек" таъсир қилди ва рингдаги жанг деярли бутун арена бўйлаб катта жангга айланиб кетди.\nОммавий муштлашувда спортчилар, мураббийлар, массажистлар ва ҳаттоки "бефарқ" бўлмаган томошабинлар ҳам иштирок этди. Бу ҳолат қайд қилинган видеода муштлашувда ҳаттоки стуллар ҳам ишга солинганини кўриш мумкин. Натижада бу муштлашув Озарбайжон жамоасига қимматга айланди. Жамоа ҳакамлар қарорига кўра, спортга хос бўлмаган ҳаракати учун четлатилди ва финалга унинг рақиби – Арманистон чиқди.


Давлат ташкилоти ҳайдовчилари учун маош миқдори...\n29.01.2019 11:45 0 420\n«Ҳуқуқий ахборот» каналида маълум қилинишича, низомга мувофиқ, ташкилотларнинг (бюджет ташкилотлари, давлат корхоналари, муассасалари ва устав капиталида давлат улуши 50 фоиздан кўпроқни ташкил этадиган ташкилотлар) енгил автомобиль ҳайдовчиларига Меҳнатга ҳақ тўлаш ягона тариф сеткасининг 1-3 разрядлари бўйича (577 минг 172 сўмдан 638 минг 194 сўмгача), автобус ҳайдовчиларига 2-7 разрядлар бўйича (607 минг 581 сўмдан 868 минг 495 сўмгача), юк автомобиллари ҳайдовчиларига 1-8 разрядлар бўйича (577 минг 172 сўмдан 940 минг 667 сўмгача) ҳақ тўланади.\nҚуйидагилар учун устамалар ва қўшимча ҳақлар белгиланади:\n-тунги вақтда, дам олиш ва байрам кунлари ишлаганлик, шунингдек хизмат вақтидан ташқари ишлаганлик учун;\n-малака даражаси учун иккинчи даражали ҳайдовчиларга;\n-халқаро юк ташувларини амалга оширганлиги;\n-Президент Администрацияси транспорт қисми ҳамда Ҳукумат аппарати балансида бўлган енгил автомобиллар ҳайдовчиларига алоҳида меҳнат шароитлари учун;\n-бир йўла бир неча касбда ишлаганлиги, хизмат кўрсатиш зонаси кенгайганлиги ва бажариладиган ишлар ҳажми ошганлиги учун;\n-агар иш сменаси ўртасидаги танаффус икки соатдан ортиқни ташкил этса, бўлинган иш сменасида ишлаганлиги учун;\n-сафар хусусиятига эга меҳнат шароитларида ишлаганлиги учун.\nмаош ҳайдовчи Низом


9 май —Хотира ва қадрлаш куни муносабати билан Ўзбекистон “Адолат” СДП Марказий аппарати ва Тошкент шаҳар кенгаши ходимлари, “Ёш адаолатчилар” қаноти фаоллари Чилонзор туманида истиқомат қилаётган фронт орти меҳнат фахрийлари хонадонига ташриф буюриб, уларнинг холидан хабар олишди ва байрам билан табриклашди.\nҚўллари дуода ва бугун бир қучоқ невара ва эваралари ардоғида яшаётган Магфрат Багапова 92 ёшдадоруломон кунлардан кўнгли шод..\n— Тинчлик бу энг буюк неъмат, ўша машъум уруш йилларида бу кунлар биз учун армон эди. Мен шу кунларга етказгани учун шукрона айтаман. Менинг бу ёшга киришимга ва бугунгидек тетик бўлишимда бугун юртимиздаги тинчлик, биз кексаларга кўрсатилаётган ҳурмат ва эътибор сабаб, —дейди Магфрат ая.\n— Урушбалосинафақатбизнингюртимиздабалкибутундунёдаинсониятбошигаҳечқачонқайтмасин. Бугунги тинч ва осуда кунларда ёшларимиз бахтли ҳаёт кечиришсин. Мен доим фарзандларим ва невараларимга тинчликнинг, оиланинг қадрига етишни, юртимизнинг бундан ҳам чирой очиши учун бугунги имкониятлардан фойдаланиб ўз ҳиссаларини қўшишини таъкидлайман. Биз, кексаларга кўрсатилаётган бундай меҳр ва эътибордан мамнунмиз, — дейди Анна Болодерова.\n“Адолат” СДП фаоллари томонидан ўтказилаётган бу каби тадбирлар барча ҳудудларда давом этмоқда.


Тўрақўрғонлик фермер, O‘zLiDeP депутати эҳтиёжманд оилаларга озиқ-овқат маҳсулотлари ва 150 қоп буғдой тарқатди | O'zLiDeP\nO'zLiDeP Наманган вилояти Кенгаши аёллар бўлими ташаббуси билан "Ҳар бир оила тадбиркор" дастурида белгилаб берилган вазифалар ижроси юзасидан "Намунали томорқачи" мавзусида онлайн маҳорат дарслари ташкил этилмоқда.\nНавбатдаги маҳорат дарслари тажрибали томорқачи "Каримов Ёқубжон саховати" фермер хўжалиги раҳбари, Халқ депутатлари Тўрақўрғон туман Кенгаши депутати Юлдузхон Каримова томонидан ташкил этилди.\nОнлайн сабоқда ердан мўл ҳосил олиш борасида тажрибалар ўргатилди. Маълумот ўрнида айтиш керакки, Ю.Каримова буғдойдан кейинги 60 гектарли ер майдонига такрорий экин учун витаминларга бой дуккакликларни экиб, парваришламоқда. 10 гектар ерда ер ёнғоқ, 15 гектар ерда мош, 5 гектарида бачка, 2 гектарида эса ловия етиштирилмоқда.\nҚолаверса, намунали томорқачи сифатида 50 нафар хотин-қизларни иш билан таъминлаган. Бундан ташқари, депутат Ю.Каримова Тўрақўрғон тумани Шовон маҳалласида яшовчи эҳтиёжманд оилалар хонадонларини таъмирлаш учун қурилиш материаллари ва бирламчи озиқ-овқат маҳсулотларини ҳомийлик асосида етказиб берди.\nСарой маҳалласида яшовчи кўмакка муҳтож оилаларга 150 қоп буғдой тарқатиб, саховат кўрсатди.


СЎЙИШ ВА ТЕРИГА ДАСТЛАБКИ ИШЛОВ БЕРИШ | АгроОлам.Uz\nДомой Қуёнчилик СЎЙИШ ВА ТЕРИГА ДАСТЛАБКИ ИШЛОВ БЕРИШ\nҚуён яхши семиртирилиб сўйилса гўштининг вазни тирик вазнининг 60-65% қисмини ташкил этади. Ноябрь ойида қуёнларни саралаб сўйишга киришиш мумкин. Бунинг учун даставвал тери қуритишга мўлжалланган қолипларни тайёрлаб олиш керак (17- расм).\nҚуёнларни саралаб сўйишга киришилаётганда уларнинг семизлиги ва мўйналарининг ҳолатига эътибор бериш керак. Қўл юнг ўсаётган томонга қарши юритилганда момиқ тўкилмаслиги, тери рангли бўлганида ҳам мўйнага пуфланганда бир текисда, тўқ доғларсиз кўриниши даркор.\nҚуён қуйидаги изчилликда сўйилади:\nбир қўл билан орқа оёқларидан ушлаб кўтарилади, иккинчи қўл билан эса резина шланг кийдирилган металл таёқ билан бошининг орқасига кучли зарба берилиб, ҳаракатсизлантирилади (18- расм). Агар зарба етарлича кучли берилган бўлса, жониворнинг бурни ва қулоқларидан қон отилиб чиқиши керак, акс ҳолда зарбани такрорлаш ёки пичоқ учи билан қуён кўзларини ўйиб олиш ёки бурун тўсиғини кесиб ташлаш керак бўлади;\nқон оқиб тўхтагач, орқа оёқлар 30 см га йирилиб, энсиз тахтага осиб қўйилади, айни пайтда орқа оёқлари юқорига қилиб осилган қуённинг танаси (думи) елкаларингиз қаршисига тўғри келиб қолиши керак;\nерга, тана остига сувқоғоз тўшалиб, ички органлар ва чиқиндилар учун тоғора қўйилади;\nўткир пичоқ билан (бири тери шилиш, иккинчиси гўшт нимталаш учун иккита пичоқ бўлгани маъқул) аввал оёқларнинг сакратувчи бўғинлари айланаси кесилади, сўнгра ушбу айланалардан бошлаб орқа тешик томон чот териси кесилади;\nшундан сўнг тери, бош ва кўрсаткич бармоқлар билан тортилиб, эҳтиёткорона шилиб олинади;\nтери оёқлар ва дум устидан ажратилгач, гўё пайпоқ ечилгани каби танадан шилиб олинади;\nпичоқ билан мулоқот қилишда, айниқса олдинги оёқлар яқинига етиб келганда эҳтиёт бўлиш керак, акс ҳолда тери кесилиб, нави пасаяди;\nтажрибали қуёнбоқар пичоқдан фақат оёқлар ва бош устидан терини ажратиш мобайнидагина фойдаланиладилар;\nолдинги оёқлар териси шилиб олингач, бошдаги терини шилиб олишга халал бермаслиги учун юқорига тортиб қўйилади;\nқулоқларга яқин қолганда уларнинг тоғайи қирқилади ва иш давом эттирилади;\nқулоқ тоғайлари кесиб ташлангач, шилиб олинган тери қолипга тортиб кийдирилади. Айни пайтда терини қолипга жуда таранг тортишга интилманг, акс ҳолда мўйна йиртилиб кетиши мумкин;\nтери қолипга кийдирилган ҳолатда ишончли туриши учун орқа оёқлар терисининг учи йирилиб, қолипга боғланади ва қуриши учун осиб қўйилади;\nшундан сўнг танани нимталашга киришилади;\nдаставвал олдинги оёқлар тирсаклари сўнгра бош кесилади.\nАгар қуён гўшти савдо муассасаларига топширилиши режалаштирилган бўлса боши билан орқа оёқлардан бири кесилмайди.


Ўзбекистонда кимлар текинга грипп ва пневмонияга қарши эмланиши маълум қилинди - UzNews.uz\n2019 йилда 21 минг нафардан ортиқ киши учун гриппга қарши вакциналар текинга давлат бюджети ҳисобидан етказиб берилган.\nЎзбекистон аҳолисини жорий йил сентябрь ойида грипп ва пневмонияга қарши эмлаш мақсадида ҳукумат даражасида керакли чора-тадбирлар олиб борилмоқда.\n«Ҳужжатда вакциналарни четдан олиб келиш ва жойларда эмлаш пунктларини ташкил этиш ишлари кўзда тутилган. Агар дастур кучга кирса бу ишларни сентябрдан бошлаш режалаштирилган», деди мутахассис.\nҚайд этилишича, 2019 йилда 21 минг нафардан ортиқ «Мурувват», «Саховат» уйларида яшовчи шахслар ҳамда меҳрибонлик, ва гўдаклар уйларининг тарбияланувчилари учун гриппга қариши вакциналар текинга давлат бюджети ҳисобидан етказиб берилган.\n«Жорий 2020 йилда ҳам шу тоифадаги аҳолига вакциналар давлат томонидан етказиб берилиши кўзда тутилган. Бошқа аҳоли вакиллари ўз ҳисобидан, ташкилот ходимлари ўша идора маблағларидан хусусий вакцина эмлаш марказлари орқали вакцина олишлари мумкин», деди эпидемиолог Рустам Икромов.


Роскомнадзор ва Telegram судлашмоқда: мессенжер Россияда блокланадими?\nCана : 13-04-2018 / Технология / кўрилди: 181\nМосква шаҳрининг Таганка район суди 13 апрель, жума куни РФ алоқа, ахборот технологиялари ва оммавий коммуникациялар соҳасида назорат федерал хизмати — Роскомнадзорнинг Telegram мессенжерини блоклаш тўғрисидаги шикоят аризасини кўриб чиқади. Бу ҳақда Россиянинг бир неча оммавий ахборот воситалари хабарига таяниб Кун нашри ёзмоқда.\nРИА Новости’нинг хабар беришича, Telegram вакиллари Роскомнадзорнинг шикояти юзасидан бугун бўлиб ўтган судгача тайёргарлик мажлисига келишмаган.\nМессенжернинг манфаатларини судда ҳимоя қилаётган «Агора» ташкилоти раҳбари Павел Чиковнинг Telegram’даги каналида маълум қилишича, Telegram дастлабки суҳбат ҳақида ҳеч қандай билдиришнома олмаган, шу сабабли юристлар тайёргарлик кўришга улгурмасдан, судолди мажлисига боришмаган.\n«Telegram хабардор қилинмаган. Бу хабар эълон қилинган ахборот ва журналистларнинг судга қўнғироқларидан сўнг тарқалди. Суд котиби айни пайтда Қримда суд жараёнида иштирок этаётган Дмитрий Динега қўнғироқ қилган. На шикоят, на ёзма билдиришномани улар Telegram’га ҳам, унинг вакилларига ҳам жўнатишган. Судья Юлия Смолина эртага у ерда ким билан, нима ҳақида суҳбатлашмоқчи бўлгани тушунарсиз», деб ёзган кеча «Агора» ҳуқуқни ҳимоялаш ташкилоти раҳбари Павел Чиков ўз каналида.\nАпрель ойи бошида Роскомнадзор томонидан Telegram мессенжери маъмуриятига шифрлаш калитларини Россия Федерал хавфсизлик хизматига топшириш учун ажратган 15 кунлик муддат ўз ниҳоясига етган.\nTelegram адвокати Дмитрий Динзенинг сўзларига кўра, компания ФХХнинг талаби техник сабабларга кўра — мессенжер тузилмаси туфайли бажариб бўлмас вазифа экани ҳақида Роскомнадзорга билдириш жўнатган.\nТаганка район судида бўлиб ўтган бугунги суд олди мажлисида Роскомнадзор вакили «Мазкур суд иши ахборот тарқатиш билан боғлиқ, Telegram хабарларнинг кодини очиш учун калитларни тақдим этмас экан, агар суд қарорида бизнинг илтимосномамиз қаноатлантириладиган бўлса, уни зудлик билан ижро этишга қаратамиз», деган. Бу дегани, агар суд Telegram’ни блоклаш ҳақида қарор чиқарса бу иш зудлик билан амалга оширилади, демакдир.\nСуд ишига ФХХ ҳам жалб этилади. Судья Юлия Смолина бугун «Суд ФХХни манфаатдор томон сифатида судга жалб этилиши ҳақидаги илтимосномасини қаноатлантиради», дея қарор чиқарган.\nРоскомнадзорнинг илтимосномасига қадар Россияда Telegram’ни блоклашга оид эҳтимолли сценарий қуйидаги кўринишга эга эди:\nСуд Роскомнадзорнинг талабларини қаноатлантириб, компания сервисларини блоклаш ҳақида қарор чиқаради;\nTelegram жамоаси суд қарори устидан шикоят қилади;\nTelegram судда ютқазса, Роскомнадзор барча қолган инстанцияларга иккинчи огоҳлантириш жўнатади;\nTelegram яна 15 кун ичида шифрлаш калитларини беришни рад этади;\nРоскомнадзор мессенжерни блоклаш жараёнини бошлайди.


UzGazOil ёнилғи қуйиш шохобчалари қайта очилмоқда\n04 декабр 2020, Тошкент вақти: 13:44\nПойтахт Тошкент ва вилоятларда бензин тақчиллиги сабабkb ёпилган UzGazOil автомобил ёнилғиси қуйиш шохобчалари қайтадан очилмоқда. Лекин ҳозирча пойтахт Тошкент ва айрим вилоят марказларидагина бензин таъминоти яхшиланган, лекин бошқа жойларда бензин тақчиллиги муаммоси тўлалигича барҳам топмаган.\nТошкентнинг Юнусобод туманидаги UzGazOil ширкатига қарашли АЁҚШ ходими бензин белгиланган нархда чекловсиз сотилаётганини айтди.\nБензин бизда 1645 сўм, ҳеч қанақа муаммо йўқ,\nБензин бизда 1645 сўм, ҳеч қанақа муаммо йўқ, - дейди Тошкентдаги АЁҚШ ходими.\nТошкентда UzGazOil АЁҚШлари аввалроқ фақат эрталаблари ишлаб, бензин тугаб қолгани боис, тушдан кейин ёпиб қўйилар, баъзилари умуман ишламаётган эди.\nВилоятларда эса ўтган йили бензин тақчиллиги боис UzGazOil ўз шохобчаларини вақтинча ёпган эди.\nUzGazOil ширкати энди четдан бензин импорт қилиш йўли билан бутун мамлакатдаги заправкаларининг узлуксиз ишлашини таъминлашга уринмоқда.\n- Энди ўзимизники тугаб қолса, четдан келаётган коммерческий импортний бензинни сотишади, худо хоҳласа энди муаммо бўлмайди -дейди UzGazOil ширкатининг ўз исмини айтмаган масъулларидан бири.\nЎзбекистонда ҳозир мамлакатнинг ўзида ишлаб чиқарилаётган АI-93 ва АI-95 маркали бензиннинг бир литри 1.645 сўм.\nЛекин, Россиядан келтирилаётган AI-80 бензинининг литри 2700 сўмдан сотилмоқда.\n-2700 сўмга сотилаётгани сифатли бензин, нархига лойиқ. Ўзимизнинг арзон бензиннинг 10 литри билан 100 километр юрсангиз, бунисида 150 бемалол юрасиз. Моторга ҳам яхши, - дейди Тошкентдаги АЁҚШ ходими.\nUzGazOil ўтган ҳафтада Россиядан бензин ва дизел ёнилғисини импорт қилишни бошлагани ва бу бензин аллақачон Қашқадарё, Самарқанд ва Бухоро автозаправкаларида сотила бошлагани ҳақда аввалроқ маълум қилган эди.\n- Бухорода анча яхшиланиб қолди бензин масаласи, сўнгги бир ой ичида тақчиллик сезмаяпман, -дейди бухоролик ҳайдовчи Обид ака.\nБизда бензинни бодринг сотгандай кўчада сотишяпти\nЛекин, ҳозирча пойтахт Тошкент ва айрим вилоят марказларидагина бензин таъминоти яхшиланган, лекин бошқа жойларда бензин тақчиллиги тўлалигича барҳам топмаган.\n- Бензин эрталаб заправкага келиши билан қўлга ўтиб кетяпти. Эрталаб бориб олсангиз - оласиз, кейин тугаб қолади. Қўлдан 3000 сўмга олишга тўғри келади, - дейди ғиждувонлик фермер Элмурод.\nҚашқадарёда ҳам бензин таъминотидаги узилишлар одатий ҳол. Давлат нархи 1.645 сўм бўлган бензинни чайқовчилар икки, уч баравар нархда сотишади.\n- Заправкада бензин сотилмай қўйганига анча бўлади. Фақат кўчада, одамлар бодринг, пиёз сотгандай баклашкаларни териб қўйиб бензин сотиб ўтиришади.\nЗаправкада бензин сотилмай қўйганига анча бўлади. Фақат кўчада, одамлар бодринг, пиёз сотгандай баклашкаларни териб қўйиб бензин сотиб ўтиришади.\nБир тарафда бодринг, яна бир тарафда бензин. Литри 3500 сўм, деб ёзиб ҳам қўйибди, - дейди яккабоғлик новвой Алижон.\nХоразмда эса автомобил ёнилғиси қуйиш шохобчаларида бензин “шапка” билан сотилмоқда.\n- Заправкаларга келаётган бензин қўшимча нархларда сотилмоқда. 10 литр олсанг 2000 сўм, 20 литр 2200 сўм, 30 литр сўрасанг нархи 2500 сўмга чиқади. Буни назорат қиладиган ҳеч ким йўқ. Ҳар ким хон¸ ўзи султон. Афтидан, шу бензинфурушларни ўзлари атайлаб шундай дефицитни яратишяпти, пул қилиш учун, - дейди хоразмлик ҳуқуқ фаоли Ҳайитбой Ёқубов.\nЎзбекистон ўз нефт заҳираларига эга бўлса-да, мавжуд табиий ресурслари ўз ички эҳтиёжини қондириш даражасида бензин ишлаб чиқаришга имкон бермаслиги айтилади.\nТаҳлилчиларнинг ҳисоб-китобларига кўра, Ўзбекистон аҳолининг бензинга бўлган эхтиёжини қондириш учун четдан йилига камида 4 миллион тоннадан ортиқ бензин сотиб олишига тўғри келиши мумкин.


АҚШ коронавирусга қарши вакцина синовининг дастлабки натижаларини эълон қилди - Zamin.uz\n18:53 / 15.07.2020\nБиринчи эмлашдан сўнг барча қатнашчиларда коронавирусга нисбатан антитана пайдо бўлди, иккинчи эмлашдан кейин эса антитаналар миқдори икки бараварга кўпайди.\nModerna компанияси томонидан коронавирусга қарши ишлаб чиқилган вакцинанинг биринчи босқич синови уни қабул қилган барча кўнгиллиларда COVID-19га қарши антитана пайдо бўлганини кўрсатди. Бу ҳақда New England Journal of Medicine нашри маълум қилди.\nСиновнинг дастлабки босқичида 18 ёшдан 55 ёшгача бўлган 45 нафар соғлом кўнгиллилар иштирок этди. Улар 15 кишидан учта гуруҳга бўлинди ва ҳар бир гуруҳ учун маълум дозада вакцина белгиланди. Вакцинация тўрт ҳафталик оралиқда икки марта ўтказилди. Биринчи эмлашдан сўнг барча қатнашчиларда коронавирусга нисбатан антитана пайдо бўлди, иккинчи эмлашдан кейин эса антитаналар миқдори икки бараварга кўпайди. Бунда энг кам миқдорда вакцина олганларда антитаналар миқдори кўпроқ бўлди.\nШу билан бирга, ўрта миқдорда вакцина олганларнинг ярмидан кўпида чарчоқ, титроқ, бош ва мускул оғриқлари кузатилди. Иккинчи эмлашдан кейин ўрта миқдорда вакцина қабул қилганларнинг 40 фоизида ҳарорат кўтарилди. Энг кўп доза олганларнинг учтасида жиддий ножўя таъсирлар кузатилди.\n«Ножўя таъсирлар кўп», — деди Дьюк университети тадқиқотчиси Тони Муди.\nШу билан бирга, АҚШ аллергия ва юқумли касалликлар миллий институти тадқиқотчилари синовда қатнашганларнинг аксариятида ножўя таъсирлар жиддий бўлмаганлигини қайд этди.\nИюль охирида вакцинани кенг миқёсда синовдан ўтказиш бошланади. “Замин” янгиликларини “Одноклассники”да кузатиб боринг


Домодедово аэропорти эгаси теракт иши бўйича ҳибсга олинди\n23:17 / 18.02.2016\nДомодедово аэропорти эгаси Дмитрий Каменщик 2011 йилда аэропортда уюштирилган теракт иши бўйича ҳибсга олинди. Унга "Эҳтиётсизлик туфайли икки ёки ундан кўпроқ одамнинг ўлимига олиб келган, хавфсизлик талабларига жавоб бермайдиган ишни бажариш ёки хизматни тақдим қилиш" моддаси бўйича айблов қўйилди. Каменщик ҳибсга олинишидан аввал уни бу иш бўйича жавобгарликка тортишдари мумкинлигини айтган.\n9 февралда суд Домодедово аэропортининг собиқ директори Вячеслав Некрасов ва аэропортнинг авиация хавфсизлигига жавоб берган "Домодедово эрпорт авиэйшен секьюрити" компаниясининг собиқ ижрочи директори Андрей Даниловни ҳибсга олганди. Бундан ташқари, аэропортни бошқарувчи Airport Management Company Limited’нинг Россиядаги ваколотхонасининг собиқ раҳбари Светлана Тришина ҳам ҳибсга олинган.\nЖиноий ишнинг барча фигурантлари аэропортда тегишли хавфсизлик даражасини таъминлай олмаганликда гумон қилинмоқдалар. Бунинг оқибатида террорчи-худкуш Магомед Евлоев аэропорт ичига кира олган.\nДомодедоводаги теракт 2011 йилда содир этилган. Худкушнинг ўзини портлатиши оқибатида 37 киши ҳалок бўлганди, 170 киши жароҳатланганди.\nДмитрий Каменщик Forbes журнали бўйича Россиянинг энг бадавлат одамлари орасида 27-ўринни эгаллайди.


Ва алайкум ассалом. Қуръони каримда айтилишича, Расулуллоҳ соллаллоҳу алайҳи ва салламнинг покиза аёллари (жуфти ҳалоллари) ер юзидаги барча мўмин-мусулмонлар учун она саналишади. Шу билан бирга Пайғамбар алайҳиссалом оналарини ҳам она деймиз. Албатта, бу ҳурмат юзасидан айтилади. Одатда, орада насаб жиҳатидан яқинлик бўлмаса-да, катта ёшли инсон кичикларга меҳр кўрсатиб, ўзига яқин олиб “Ўғлим”, кичиклар эса катталарга ҳурмат юзасидан “Ота”, “Она”, “Бобо”, “Буви” деб мурожаат қилади. Бу шаръан жоиз саналади. Шундан келиб чиқиб, муҳтарам Пайғамбаримиз оналари Омина билан Ҳалима Саъдияни “онамиз” десак бўлади. Валлоҳу аълам!


Самарқанд вилоятида транспорт воситасини такроран олиб қочган вояга етмаган шахсга ҳукм ўқилди\n2019 йилнинг 23 октябрь куни тахминан соат 10:30ларда вояга етмаган 17 ёшли Д.Ҳ. Ургут шаҳри “Мерганча” маҳалласи ҳудудидаги автотураргоҳда фуқаро Ф.Н.га тегишли оқ рангли Nexia-3 русумли автомашинаси қаровсиз қолдирилганлигидан фойдаланиб, автомашинани ўт олдириш жойида қолдирилган калит ёрдамида юргизиб, транспорт воситасини олиб қочган.\nЎзбекистон Республикаси ИИВ ҳузуридаги Тергов департаменти хабарига кўра, олиб борилган тезкор-қидирув тадбирлари натижасида 2019 йилнинг 24 октябрь куни вояга етмаган Д.Ҳ. Каттақўрғон шаҳридаги деҳқон бозори олдида автомашинани бошқариб бораётган вақтида ИИБ ходимлари томонидан ушланган.\nМазкур ҳолат юзасидан Ургут тумани ИИБ ҳузуридаги Тергов бўлими томонидан жиноят иши қўзғатилган ва дастлабки тергов жараёнида Д.Ҳ. аввал ҳам худди шундай жиноятни содир этгани учун судланганлиги аниқланиб, унга нисбатан Жиноят кодексининг 267-моддаси 2-қисми “а” банди (хавфли рецидивист томонидан транспорт воситасини олиб қочиш) билан айблов эълон қилинган ҳамда “қамоққа олиш” тарзидаги эҳтиёт чораси қўлланилган. Тергов якунига кўра, жиноят иши айблов хулосаси билан судлов муҳокамасига юборилган.\nЖиноят ишлари бўйича Ургут туман судининг ҳукмига кўра, фуқаро Д.Ҳ. айбдор деб топилиб, унга 5 йил 6 ой муддатга озодликдан маҳрум этиш жазоси тайинланган.\n08:09 / 22.01.2021\nЭнди қийноқ жиноятини содир этган шахслар муддатидан илгари озод қилинмаслиги мумкин


Минеральф – medu.uz – Дорилар ҳақида маълумотлар ўзбек тилида\nHome Йўриқномалар Минеральф\nПрепаратнинг савдо номи: Минеральф®\nТаъсир этувчи модда (ХПН): альфакальцидол\nфаол модда: альфакальцидол – 0,25 мкг ёки 0,5 мкг;\nёрдамчи моддалар: трет-бутилгидрохинон, повидон, калий гидроксиди, лактоза, микрокристалл целлюлоза, поливинилпирролидон, стеарин кислотаси, кремний диоксиди.\nТаърифи: оқ рангли таблеткалар\nФармакотерапевтик гуруҳи: D витамини ва унинг ҳосилалари\nАТХ коди: А11СС03\nВитамин, кальций-фосфор алмашинувини бошқарувчиси.\nАльфакальцидол (D3 1α-гидроксивитамини) жигарда кальций ва фосфор алмашинувининг бошқарувчиси сифатида таъсир кўрсатувчи D витаминининг (кальцитриол) фаол метаболити D3 1,25- дигидроксивитаминига тез айланади.\nИчакда кальций ва фосфор сўрилишини оширади, уларни буйракда реабсорбциясини оширади, кальций мальабсорбцияси синдромида ижобий кальций мувозанатини тиклайди ва қонда паратиреоид гормон концентрациясини пасайтиради.\nАльфакальцидол суяк ремоделизацияси жараёнининг иккала қисмига (резорбция ва синтез) таъсир кўрсатиб, нафақат суяк тўқимасининг минеризациясини оширади, балки суяк матрикси оқсиллари, суяк морфогенетик оқсиллари, суяк ўсиши омиллари синтезини рағбатлантириш ҳисобига уларнинг мустаҳкамлигини ҳам оширади, бу суяк синишлари ривожланиши тез-тезлигини камайишига олиб келади.\nКекса ёшдаги пациентларда эндокрин-иммун дисфункция, шу жумладан D-гормон (кальцитриол) ишлаб чиқарилишини танқислиги фонида умумий мушак массасини пасайиши (саркопения) ва мушак кучсизлиги синдроми пайдо бўлади (нерв-мушак аппаратини нормал фаолият кўрсатишини бузилиши оқибатида), бу йиқилишлар ва бу жароҳат билан боғлиқ суяк синишлари хавфини ошиши билан кечади. Бир қатор тадқиқотларда кекса ёшдаги пациентларда альфакальцидолни қўллаганда йиқилишлар тез-тезлигини аҳамиятли даражада камайишини намойиш қилган.\nАльфакальцидол мушак толаларини регенерациясини рағбатлантиради, бу йўқотилган мушак тонусини тиклайди.\nАльфакальцидол ичга қабул қилингандан кейин меъда-ичак йўлларидан тез сўрилади. Қон плазмасидаги максимал концентрациясига альфакальцидол бир марта қабул қилингандан 8-12 соатдан кейин эришилади.\nАльфакальцидолни кальцитриол (1,25-дигидроксиколекальциферол – 1α, 25-(OH)2D3) га айланиши углероднинг 25 атоми бўйича гидроксилизация йўли билан жигарда амалга ошади, бунда гидросилизация жараёни жуда тез амалга ошади (субстратга боғлиқ характерга эга). Натив D витамидан фарқ қилиб, альфакальцидол буйракларда гидросилизацияга муҳтож эмас, шунинг учун ҳатто буйрак 1-альфа-гидроксилазаси фаоллиги пасайиши бўлган пациентларда (буйрак патологияси, кексалар) ҳам самарали.\nБуйраклар ва сафро билан ичак орқали деярли тенг миқдорда чиқарилади.\nостеопороз (шу жумладан постменопауза, сенил, стероид);\nсурункали буйрак етишмовчилигидаги остеодистрофия;\nгипопаратиреоз ва сохтагипопаратиреоз;\nозиқланиш ёки сўрилишни етишмовчилиги билан боғлиқ рахит ва остеомаляция;\nгипофосфатемик D витаминига резистент рахит ва остеомаляцияда қўлланади.\nАльфакальцидол таблеткасининг дозаси пациентнинг қон зардобидаги кальцийнинг даражасини синчковлик билан назорати асосида мувофиқлаштирилиши керак.\nКатталар учун дозалаш:\nСурункали буйрак етишмовчилиги ва остеопороз:\nАльфакальцидолнинг перорал қабул қилинадиган катталар учун одатдаги дозаси кунига бир марта 0,5-1,0 мкг альфакальцидолни ташкил этади. Пациентнинг ёши ва симптомларга қараб дозага тузатиш киритиш керак. Даволаш курси 2-3 ой, бу даволаш давридир, даволаш даврийлиги – йилига 2-3 марта.\nГипопаратиреоз ва D витаминининг метаболизмини бузилишлари билан боғлиқ бошқа касалликлар.\nАльфакальцидолнинг перорал қабул қилинадиган катталар учун одатдаги дозаси кунига бир марта 1,0-4,0 мкг альфакальцидолни ташкил этади. Касаллик, пациентнинг ёши, симптомлари ва касалликнинг типига қараб дозага тузатиш киритиш керак. Даволаш курси 2-3 ой, бу даволаш давридир, даволаш даврийлиги – йилига 2-3 марта.\nБолалар учун дозалаш:\nБолалардаги остеопорозда альфакальцидол таблеткаларининг одатдаги перорал дозаси кунига бир марта 0,01-0,03 мкг/кг альфакальцидолни, бошқа касалликларда кунига бир марта 0,05-0,1 мкг/кг альфакальцидолни ташкил этади. Касаллик ва симптомларга қараб дозага тузатиш киритиш керак. Даволаш курси 2-3 ой, бу даволаш давридир, даволаш даврийлиги – йилига 2-3 марта.\nОвқат ҳазм қилиш тизими томонидан: анорексия, қусиш, жиғилдон қайнаши, қоринда оғриқ, кўнгил айниши, оғиз бўшлиғи шиллиқ қаватини қуриши, эпигастрий соҳасида дискомфорт ҳисси, қабзият, диарея; кам ҳолларда – жигар ферментлари фаоллиги бироз ошиши.\nНерв тизими томонидан: умумий ҳолсизлик, толиқиш, бош оғриғи, бош айланиши, уйқучанлик.\nСуяк-мушак тизими томонидан: мушакларда, суякларда, бўғимларда ўртача оғриқ.\nМоддалар алмашинуви томонидан: гиперкальциемия, ЮЗЛП концентрациясини бироз ошиши, буйрак фаолиятини яққол бузилишлари бўлган пациентларда гиперфосфатемия ривожланиши мумкин.\nгиперфосфатемия (гиперпаратиреоздаги гиперфосфатемиядан ташқари);\nальфакальцидол ва препаратнинг бошқа компонентларига юқори сезувчанликда қўллаш мумкин эмас.\nПрепаратни нефролитиаз, атеросклероз, сурункали юрак етишмовчиги, сурункали буйрак етишмовчилиги, саркоидоз ёки бошқа гранулематозларда, ўпка туберкулёзиди (фаол шакли), гиперкальциемия ривожланишини юқори хавфи бўлган пациентларда, айниқса сийдик-тош касаллиги бўлганида, 3 ёшдан ошган болаларда эҳтиёткорлик билан қўлланади.\nОстеопорозни даволаганда альфакальцидолни эстрогенлар ва суяк резорбциясини пасайтирувчи дори воситалари билан мажмуада буюриш мумкин.\nАльфакальцидолни юрак гликозидлари билан бир вақтда қўлланилганда юрак ритмини бузилиши ривожланиши хавфи ошади.\nЖигар микросомал ферментларининг индукторлари (шу жумладан фенитоин ва фенобарбитал) қон плазмасида альфакальцидолнинг концентрациясини пасайтиради, ингибиторлар эса – оширади (унинг самарадорлиги ўзгариши мумкин).\nАльфакальцидолни минерал мойлар (узоқ вақт давомида), колестирамин, колестипол, сукральфат, антацидлар, альбумин асосидаги препаратлар билан бир вақтда қўлланилганда унинг сўрилиши камаяди. Ўзаро таъсир эҳтимолини камайтириш учун альфакальцидолни юқорида кўрсатилган препаратларни қабул қилишдан 1 соат олдин ёки 4-6 соатдан кейин қабул қилиш керак.\nМагний сақловчи антацидларни ва альфакальцидолни бир вақтда қўллаш қон плазмасида магнийнинг даражасини ошишини, алюминий сақловчи антацидларни эса – қон плазмасида алюминий даражасини, айниқса сурункали буйрак етишмовчилигида ошишига олиб келиши мумкин.\nАльфакальцидол фосфор сақловчи препаратларнинг сўрилишини ва гиперфосфатемия пайдо бўлиши хавфини оширади.\nАльфакальцидолни кальций препаратлари, тиазид диуретиклар билан бир вақтда қўллаш гиперкальциемия ривожланиши хавфини ошириши мумкин.\nАльфакальцидол билан даволаш фонида, аддитив ўзаро таъсир ва гиперкальциемия ривожланиши хавфини ошиши туфайли, D витамини ва унинг ҳосилаларини сақловчи бошқа дори препаратларини қўллаш мумкин эмас.\nАльфакальцидолни болалар ва сурункали буйрак етишмовчилиги бўлган пациентларда қўлланилганида қон плазмасида кальций ва фосфатлар даражасини (даволашни бошида – хафтада 1 марта, қон плазмасида Сmax га эришилганда ва барча даволаш даврида – ҳар 3-5 хафтада), шунингдек ИФ фаоллигини (сурункали буйрак етишмовчилигида – ҳар хафтада назорат) назорат қилиш керак. Сурункали буйрак етишмовчилигида дастлаб гиперфосфатемияни мувофиқлаштириш талаб этилади.\nҚон плазмасида ИФ нинг нормал фаоллигига эришилганда альфакальцидолнинг дозасини камайтириш керак, бу гиперкальциемия ривожланишидан сақланиш имконини беради.\nАльфакальцидол билан даволашни бошида, айниқса суякларни аҳамиятли шикастланишлари бўлмаган ҳолларда, масалан гипопаратиреозда ва агар қон плазмасида кальцийнинг даражаси ошган бўлса, шунингдек даволашнинг кечроқ даврларида – суяк тўқимаси структурасини тикланиш белгилари бўлганида кальцийнинг даражасини ўлчаш тавсия этилади.\nГиперкальциемия ривожланиши хавфи суяк деминерализация даражаси, буйракнинг функционал қобилияти ва препаратнинг дозаси каби омиллар билан белгиланади.\nГиперкальциемия ёки гиперкальциурия қон плазмасида кальцийнинг даражаси нормаллашгунча препаратнинг дозасини камайтириш ва кальцийни истеъмол қилишни камайтириш орқали мувофиқлаштирилади. Одатда бу давр 1 хафтани ташкил этади. Нормаллашгандан кейин охирги қабул қилингандан дозанинг ярмини қўллаб, даволаш давом эттирилади.\nГиперкальциемия ёки клиник норманинг чегарасидан чиқувчи кальций-фосфат бирикмаларнинг даражасини турғун ошиши ривожланганда препаратни камида ушбу кўрсаткичлар нормаллашмагунча (одатда бир хафта давомида) дарҳол бекор қилиш керак, сўнгра препаратни қўллашни аввалги дозанинг ярмини ташкил этувчи дозада такроран бошлаш мумкин.\nСуяк тўқимасини яққол шикастланишлари бўлган пациентлар (буйрак етишмовчилиги бўлган пациентлардан фарқ қилиб) препаратнинг юқорироқ дозаларини гиперкальциемия белгиларисиз ўзлаштираолишлари мумкин. Остеомаляцияси бўлган пациентларда қон плазмасида кальцийнинг даражасини тез ошмаслиги ҳар доим ҳам препаратнинг дозасини ошириш кераклигидан далолат бермайди, чунки кальций ичакда сўрилишини ошиши ҳисобига деминерализацияга учраган суякка кириши мумкин.\nҚон ва сийдикда кальцийнинг даражаси, ИФ фаоллиги, паратгормон концентрацияси, рентгенологик ва гистологик маълумотлар каби кўрсаткичларга асосланиб, айниқса сурункали буйрак етишмовчилигида давомли гиперкальциемияни олдини олиш керак.\nБуйрак генезли суякларни шикастланиши бўлган пациентларда гиперфосфатемияни ривожланишини олдини олиш учун альфакальцидолни фосфат-боғловчи препаратлар билан бирга қўллаш мумкин.\nТурли пациентларда D витаминига сезгирлик индивидуал эканлигини эътиборга олиш керак ва айрим ҳолларда ҳатто терапевтик дозаларни қўллаш гипервитаминоз симптомлари билан кечиши мумкин.\nD витаминини қабул қилаётган болаларда мувофиқлаштирилган озиқлантирган афзал. Кексалик ёшида D витаминининг сўрилишини камайиши, терини D3 провитаминини синтез қилиш қобилиятини пасайиши, инсоляция вақтини қисқариши, буйрак етишмовчилиги пайдо бўлиши тез-тезлигини ошиши оқибатида D витаминига эҳтиёж ошиши мумкин.\nПрепарат ҳомиладорлик ва эмизиш даврида фақат, агар кутилаётган фойда потенциал хавфдан юқори бўлган ҳоллардагина қўлланиши мумкин.\nҲомиладорлик вақтидаги D витаминининг дозасини ошириб юборилиши билан боғлиқ онадаги гиперкальциемия ҳомилада D витаминига сезувчанликни ошиши, қалқонсимон олди бези функциясини сусайиши, специфик эльфасимон кўриниш, ақлий ривожланишни секинлашиши, аортал стенозни чақириши мумкин.\nЭмизикли аёллар препаратни қўллашдан сақланишлари ёки препаратни қабул қилиш даврида эмизишни тўхтатишлари керак.\nДозани ошириб юбормаслик учун препарат болаларда эҳтиёткорлик билан қўлланиши керак: масалан қабул қилиш паст дозадан бошланиши ва қон зардобида кальцийнинг даражаси ва сийликда кальций/креатинин даражасини назорати остида аста-секин оширилиши керак.\nДори воситасини автотранспорт ва потенциал хавфли механизмларни бошқариш қобилиятига таъсирининг ўзига хослиги\nТранспорт воситаларини ва диққатни юқори жамлаш ва психомотор реакцияларнинг тезлигини талаб этувчи механизмларни бошқарганда эҳтиёткорликка риоя қилиш керак, чунки альфакальцидолни қўллаганда бош айланиши ва уйқучанлик ривожланиши мумкин.\nD гипервитаминозининг эрта симптомлари (гиперкальциемия билан боғлиқ): диарея, қабзият, кўнгил айниши, оғиз бўшлиғи шиллиқ қаватини қуриши, анорексия, оғизда металл таъми, гиперкальциурия, полиурия, полидипсия, поллакиурия/никтурия, бош оғриғи, толиқиш, умумий ҳолсизлик, миалгия, суякларда оғриқ.\nD гипервитаминозининг кечки симпмтолари: бош айланиши, онгни чалкашиши, уйқучанлик, сийдикни тўқлашиши, юрак ритмини бузилиши, тери қичишиши, артериал босимни ошиши, конъюнктива гиперемияси, нефролитиаз, тана вазнини камайиши, ёруғликдан қўрқиш, панкреатит, гастралгия, психотик бузилишлар.\nСурункали D гипервитаминозининг симптомлари: юмшоқ тўқималар, қон томирлар ва ички аъзолар (буйрак, ўпка) нинг кальцинози, буйрак ва юрак-қон томир етишмовчилиги ҳатто ўлимгача, болаларда ўсишни бузилиши.\nДаволаш: препаратни бекор қилиш керак. Ўткир дозани ошириб юборилишининг эрта муддатларида – сўрилишни камайиши ва ичак орқали чиқарилишини оширишга ёрдам берувчи меъдани ювиш, минерал мойларни (вазелин) қўллаш. Оғир ҳолларда тутиб турувчи даволаш муолажаларини қўллаш талаб этилиши мумкин – инфузион тузли эритмаларни юбориш билан гидратация ўтказилади (жадаллашган диурез), айрим ҳолларда – ГКС, “ҳалқали” диуретиклар, бифосфонатлар, кальцитонин қўлланади, кальцийни кам миқдорда сақловчи эритмаларни қўллаб гемодиализ ўтказилади. Айниқса дигоксин ёки бошқа юрак гликозидларини қабул қилаётган пациентларда қонда электролитлар даражасини, буйрак фаолиятини ва юракнинг ҳолатини (ЭКГ маълумотлари асосида) назорат қилиш тавсия этилади.\n10 таблеткадан алюминли контур уяли ўрамда. 1 контур уяли ўрамдан давлат ва рус тилларидаги тиббиётда қўллаш бўйича йўриқномаси билан картон қутида.


Мессига татуировкалар ярашадими?\n09:24 / 14.06.2015\nҚуйида “Барселона” ҳужумчиси Леонель Месси ўз баданини турли татуировкалар билан безагани акс этган суратлар чоп этилган.\nКўринишича, бу Леонинг энг биринчи татуировкаси бўлса керак. Футболчи уни чап курагига туширган, унда унинг бувиси тасвири акс этган. Мессини айнан бувиси футбол секциясига олиб борган ва футболчи ҳар гал гол урганда кўрсаткич бармоқларини юқорига бигиз қилиб, айнан бувисига ўз голларини бағишлайди.\n2013 йилда Лионель ўзининг тўнғич фарзандининг туғилишини иккинчи тату билан нишонлади. Ўйинчининг чап оёғида кичик қўлчалар ва ўғлининг исми “Тиаго” ёзуви туширилган.\nТату тез орада яна бир неча элементлар билан бойитилди: қанотлар қўшилди ва Тиаго сўзи атрофига юрак тасвири туширилди.\n2014 йилнинг декабрида аргентиналикнинг чап оёғида хавфлардан огоҳлантирувчи белгилар – тўп, қилич, атиргул ва 10 рақами пайдо бўлди. Дунё аҳли бундай “ижоддан” ҳафсаласи пир бўлди: Мессининг чап оёғи бундан чиройлироқ ва оригиналроқ татуга лойиқ эди.\n2015 йилнинг февралида Мессининг художўйлиги сабаб унинг ўнг елкасидан "Исо Масиҳнинг" сурати жой олди.\nБу йилнинг март ойида Месси энг кўринарли татуировкасини намойиш қилди. Неймар ва Мартин Палермо каби футболчилар мижози ҳисобланадиган Роберто Лопес исмли испаниялик татуировка устаси Мессининг ўнг қўлидаги тату (очилаётган нилуфар гул, кафедрал собор витражи ва соатлари) Барселонадаги Муқаддас оила ибодатхонасига бағишланганини айтиб ўтди.\nМесси жаҳон футболи осмонида порлаган ёрқин юлдуз бўлса ҳам, лекин унинг ўз баданини бундай тарзда бежаб ташаши бизнинг менталитетимизга ёт нарса бўлиб, ўзини кўз-кўз қилишдан бўлак нарса эмас.


Помпеонинг Ўзбекистонга ташрифи қолдирилди\n17:50 / 01.01.2020\nАҚШ давлат котиби Майкл Помпеонинг Ўзбекистонга январь ойи бошида ўтказилиши режалаштирилган ташрифи қолдирилди.\n«Ўзаро келишувга биноан, 2020 йил 5—6 январь кунларига режалаштирилган АҚШ давлат котиби Майкл Помпео бошчилигидаги делегациянинг Ўзбекистонга расмий ташрифи ва Тошкент шаҳридаги «Марказий Осиё—АҚШ» (C5+1) форматидаги вазирлар учрашуви бошқа санага қолдирилди.\nАниқ саналар дипломатик каналлар орқали келишилади», — дейилади Ўзбекистон ТИВ хабарида.\nБироз аввалроқ Помпео Fox News учун берган интервьюсида Ироқдаги воқеалар туфайли режаларига ўзгартиришлар киритиши мумкинлигини истисно қилмаганди.\n«Умид қиламанки, мен барибир бу режаларни бажараман. Украинага, кейин Марказий Осиёга бораман, у ердан Кипрга қайтаман.\nАммо мен Давлат департаменти ходимлари, Яқин Шарқдаги америкаликлар хавфсизлигини таъминлаш учун қаерда бўлишим керак бўлса ўша ерда бўламан. Бунинг учун сафаримни ўзгартиришга ёки кечиктиришга тўғри келса бу ишни қиламан», деган Помпео.\nБағдодда намойишчилар АҚШ элчихонасини қамал қилишди\n30 декабрь куни АҚШ ҳарбийлари Ироқда эронпараст шиаларнинг позицияларини ўққа тутган, бунга жавобан 31 декабрь куни Бағдодда намойишчилар АҚШ элчихонасига ҳужум қилганди.\nАҚШ Давлат департаменти раҳбари Майкл Помпео 29 декабрь куни твиттерида январнинг илк декадасида Шарқий Европа ва Марказий Осиёга турне уюштириши, 3 январь куни Украинадан бошланадиган сафар 7 январь куни Кипрда якунланиши ҳақида хабар берганди. Сафар доирасида у 5-6 январь кунлари Тошкентга келиши, президент Шавкат Мирзиёевнинг қабулида бўлиши, шунингдек, Ўзбекистон Ташқи ишлар вазирлигида икки томонлама музокаралар ўтказиши кўзда тутилган эди.\nАҚШ ўрта ва кичик масофаларга мўлжалланган ракеталар ишлаб чиқармоқчи\n07:14 / 30.04.2020\nШимолий Кореяга очлик хавф солиши мумкинлиги айтилди\n23:38 / 03.02.2020\nПомпео АҚШ билан муносабатларни мустаҳкамлашдаги фаоллиги учун Мирзиёевга миннатдорлик билдирди


“Эшак гўшти” машмашаси: Уни билмай истеъмол қилганларнинг ҳукми қанақа бўлади? | Azon.uz - Ахборот-таҳлилий портал\n“Эшак гўшти” машмашаси: Уни билмай истеъмол қилганларнинг ҳукми қанақа бўлади?\n20:40 09.01.2018 2175\n2017 йил ноябрь охирларида кўплаб маҳаллий интeрнeт сайтларида «Шаршара» номи билан чиқадиган гўшт маҳсулотларига эшак гўшти қўшилиб сотувга чиқариб кeлишаётганлиги расмий хабари тарқалди. Шундан кейин айрим бозорларда ўлган молнинг гўшти ҳам сотилгани айтилди. Бу қилмишлари учун айбдорлар тeгишли жиноий жавобгарликка тортилдилар. Лeкин бу гўштларни билмай истeъмол қилган одамларнинг ҳукми қанақа бўлади?\nШу ва шу сингари саволларга жавоб тариқасида Юнусобод тумани бош имом-хатиби, Вазирлар Маҳкамаси ҳузуридаги Дин ишлари бўйича қўмита ҳамда Ўзбекистон мусулмонлари идораси томонидан ўтказилган “Сарҳисоб — 2017” танлови ғолиби Раҳматуллоҳ САЙФУДДИНОВнинг мақоласини эътиборингизга ҳавола этамиз.\nИбн Аббосдан ривоят қилинади: “Набий соллаллоҳу алайҳи васаллам: “Албатта, Аллоҳ менинг умматимдан хатони, унутилган ва мажбур қилинган нарсани кечиргандир”, дедилар”. Ибн Можа ривоят қилган.\n1. Хато, яъни бир нарсани билмасдан қилиб қўйиш. Мисол учун, бир ишни қилса бўлади, деб тушунган ҳолда қилади, кейин шариатда ман қилинганлиги аён бўлади. Шунингдек, бир ният билан қилса, натижа аксинча чиқади. Мисол учун, овлаш мақсадида ҳайвонга отган ўқи одамга тегиб кетиши мумкин. Бунга ўхшаш ҳолатларда инсон хато қилган бўлади. Унинг хатоси кечирилади. Чунки бу нарса унинг ихтиёридан ташқари содир бўлди. Содир этилган хато Аллоҳнинг ҳаққи бўлса, бутунлай кечиб юборилади. Банданинг ҳаққи бўлса, енгиллашади. Масалан, инсон бир кишини хато туфайли ўлдирган бўлса, олдинги мисолда айтилганидек, ҳайвонга отган ўқи одамга тегиб кетса, қасос учун ўқни отган киши ўлдирилмайди, балки у ўлган киши учун хун тўлайди.\n3. “Мажбур қилинган нарса”, яъни бир одамни бошқалар куч билан мажбуран гуноҳ ишни қилдирса, мажбурланган одамга гуноҳ бўлмайди. Мажбур қилувчилар эса гуноҳкор бўладилар. Мажбур қилиб рўзасини очдириш, намоз ўқитмаслик, динга қарши гапларни айтдириш ва бошқалар бунга мисол бўлади.


Трамп ҳомийларига Сулаймоний қандай ўлдирилганини айтиб берди | Qalampir.uz\nТрамп ҳомийларига Сулаймоний қандай ўлдирилганини айтиб берди\nОлам\t19 Январь 15:41 10620\nАҚШ Президенти Дональд Трамп эронлик генерал Қосим Сулаймоний Америка ҳақидаги ножўя гаплари сабаб йўқ қилинганини маълум қилди. У бу ҳақда Флоридадаги Мар-а-Лаго вилласида Республикачилар партияси ҳомийлари учун ташкил этилган кечки овқатда айтиб ўтди. Бу ҳақда тадбирда ёзиб олинган аудиоёзувларга таяниб "The Washington Post" хабар берди.\nҚайд этилишича, Трамп ўз нутқида Сулаймоний ўлдирилиш сабаби сифатида айтилган АҚШ манфатларига таҳдид ва элчихоналарга ҳужум ҳақида гапирмаган. Америка раҳбари АҚШ генерални йўқ қилиш амалиётини ўтказишдан икки ҳафта аввал уни кузатувга олган. Трампнинг айтишича, кузатув давомида Сулаймоний АҚШ ҳақида ножўя сўзлар айтгани қайд қилинган.\n“У бизнинг давлат ҳақида ножўя гаплар айтган, гўёки биз уларга ҳужум қилмоқчилигимиз, одамларини ўлдирмоқчилигимизни айтган. Мен шунда айтдим: “Менга қаранг, бу сафсатани яна қанча эшитамиз?”, деб Трампнинг аудиоёзувдаги сўзларини келтириб ўтган The Washington Post.\nҲомийлар Трампнинг бу гапларини олқишлар билан қаршилашган. Шу билан бирга, АҚШ Президенти Сулаймонийни “йўл четидаги бомбалар отаси” деб атаган ва қўл-оёғи йўқ ҳар бир қиз ва ўсмир учун жавобгарликни унинг зиммасига юклаган.\nТрамп амалиётнинг боришини дақиқама-дақиқа кузатиб турган.\n“[Сулаймоний] ўлишига яна 2 дақиқа 11 сония қолди, сэр. Улар зирҳлаган автомобилда. Сэр, уларнинг ўлимига тахминан бир дақиқа қолди, сэр, 30 сония. 10, 9, 8... Ва бирданига “бум” дейилди”, деб тасвирлаб берган Трамп ҳарбийлар ҳисоботини.\nШунингдек, Трамп тадбирдаги нутқида мудофаа бюджети 2,5 трлн долларгача оширилгани ва унинг пулларни сарфлаши ҳамда АҚШ қарзининг тобора ошиб бораётганини танқид қилувчиларга бефарқлик билан жавоб бериши билан мақтанган.\nЭслатиб ўтамиз, Қосим Сулаймоний 3 январга ўтар кечаси Бағдод халқаро аэропорти яқинида америкалик ҳарбийлари зарбаси оқибатида ҳалок бўлганди. Унинг ўлдирилиши Яқин Шарқ минтақасида кескинликни ошириб юборди. Эрон Сулаймонийнинг ўлдирилишига Ироқдаги АҚШ ҳарбий базаларига ҳужум билан жавоб қайтарди.\nДональд Трамп Қосим Сулаймоний\n24 Сентябрь 11:27 152579\n24 Сентябрь 15:09 46207\n25 Сентябрь 18:04 43868\n24 Сентябрь 16:54 24667\n24 Сентябрь 18:04 23161


Шанба 11-Июл 2020\nБОЛАЛАРДА РАХИТ КАСАЛЛИГИ\nАломатлари қандай, давоси борми?\nРахит – болаларда ҳаётининг дастлабки икки йилидаги кенг тарқалган касаллик бўлиб, асосан суякларнинг ўзига хос ўзгариши билан намоён бўлади. Бу хасталик организмда калций ва фосфор моддалари етишмаслиги туфайли келиб чиқади.\nРахит барча мамлакатларда учрайди, лекин қуёш нури етишмайдиган, булут қатлами кўп бўлган, тез-тез туман тушадиган жойлардаги болалар бунга кўпроқ чалиниш эҳтимоли юқори. Кузда ва қишда туғилган болалар рахитдан кўпроқ азоб чекишади.\nУшбу хасталик кўпинча ҳомиладорлик даврида оналарнинг қуёш нурини етарлича қабул қилмагани, ўтирадиган турмуш тарзи туфайли келиб чиқади. Экстрагенитал касалликларга чалинган болаларда, шунингдек, кам таъминланган оилалардаги болаларда кўпинча рахит ривожланади.\nРахит тиббий ва ижтимоий муаммодир, чунки бу болаларнинг кўп касалланишига олиб келади. Бу хасталикнинг жиддий оқибатлари орасида остеопороз, остеомалазия, тиш кариеси, миелофиброз, анемия кабилар учрайди. Организмда калций, фосфор ва магний сўрилишининг пасайиши натижасида рахит кўпинча оддий ич қотиши, сафро дискинезияси ва ўн икки бармоқли ичакда ошқозон-ичак тракти ҳаракатининг бузилишини келтириб чиқаради.\nКасалликнинг уч даври ва даражаси бор: бошланғич, чўққи даври, фаол рахит белгилари бўлган вақт.\nI даражали рахит марказий асаб ва автоном тизимларнинг бузилиши билан тавсифланади. Безовталик, қўрқув, асабийлашиш, титроқ, терлаш, мушаклар гипотензияси, ич қотиши кузатилади.\nII даражали рахит суяк тўқимасида кўзга ташланадиган ўзгаришлар билан тавсифланади. Париетал туберкуляр шаклланиш, 5-8 қовурғалардаги розетария, кўкрак қафаси деформацияси, қовурғалар қисилиши, «қурбақа» қорин.\nIII даражали рахит бош суягининг юмшаши, бурни («эгар» бурун), кўкрак қафасининг деформацияси («товуқ кўкраги», «калтакесак кўкраги»), орқа мия деформацияси (рахит кифози) билан намоён бўлади.\nРахитнинг даври ва курсини ташхислаш учун қонда калций, фосфор даражаси, гидроксиди фосфатаза фаоллиги аниқланади. Баъзида билакнинг рентгенограммаси ўтказилади. Қон зардобидаги фосфор концентрацияси текширилади.\nРахит учун терапевтик тадбирлар қуйидагиларни ўз ичига олади:\n– фосфор-калций метаболизмини тиклаш;\n– ЛПО жараёнларини нормаллаштириш;\n– метаболик атсидозни йўқ қилиш;\n– Д витамини етишмовчилигини бартараф этиш.\nРахитни даволаш қуйидаги тадбирларни ўз ичига олади:\nБоланинг ҳар бир кунини тўғри тартибга солиш. Болалар кунига камида 2-3 соат тоза ҳавода бўлишлари керак ва бола жойлашган хонани мунтазам равишда шамоллатиш зарур. Витаминларга бой, айниқса калций кўпроқ бўлган озиқ-овқатлар билан таомлантириш. Физиотерапия, гигиеник ванналар, душ, массаж.\nҲомиладорлик пайтида профилактика учун она куну тун етарли уйқу режимига риоя қилиши, ҳар қандай об-ҳавода кунига камида 2-4 соат тоза ҳавода юриши зарур.\nҲомиладор аёлнинг рационал овқатланиши: кунига камида 180 г. гўшт, 100 г. балиқ (ҳафтада 3 марта), 100 г. творог, 30-40 г. пишлоқ, 300 г. нон, 500 г. сабзавот, 0,5 л. сут ёки сут маҳсулотларини истеъмол қилиш. Эмизикли аёлнинг овқатида ҳам етарли миқдорда витамин ва минерал моддалар бўлиши керак.\nКлиник лаборатория ва денситометрик тадқиқотлар рахитни бошдан кечирган болаларни узоқ вақт (камида 3 йил) кузатиб бориш зарурлигини кўрсатади.\nИнтернет материаллари асосида тайёрланди.\nАлцгеймер қандай касаллик?\n🕔21:23, 08.07.2020 ✔42\nҚариётган ота-онангиз ёки бобо-бувингиз соғлиғига жиддий эътиборда бўлинг. Улар билан дилдан суҳбатлашинг, турли бадантарбия ёки ақлий машқлар билан шуғулланинг, овқатланишига аҳамият қаратинг.\n«СУЮҚ ОЛТИН»нинг минг бир шифоси\n🕔21:21, 08.07.2020 ✔44\nЗайтун ёғи бошқа ўсимлик ёғларига нисбатан инсон организмида енгил ўзлаштирилади. Ҳар хил қон гуруҳларига мансуб инсонларга бирдек мос келадиган, фойдали ягона ёғ ҳисобланади.\n🕔12:47, 26.06.2020 ✔265\nПайшанба, 29-Декабр 2020 2019 2018 2017 2016\n✔ 42 🕔 21:23, 08.07.2020\n✔ 44 🕔 21:21, 08.07.2020\n✔ 265 🕔 12:47, 26.06.2020\nКўп дардга даво – карам\nБиз ошхонада кўпам фойдаланмайдиган карам бир қанча фойдали хусусиятларга эга. Дори воситаси сифатида карам турли мамлакатлар халқ табобатида кенг қўлланилади. Қуйидаги карам ҳақидаги тавсияларимиз бу маҳсулотга бўлган муносабатингизни ижобий томонга ўзгартирса, ажаб эмас.\n✔ 263 🕔 12:46, 26.06.2020\nБОЛАЛАРНИ ҚИЙНАЁТГАН ДАРДЛАРГА ДАВО ТОПИШ\nмиллий тибббиёт марказининг бош мақсади\n✔ 427 🕔 11:37, 15.06.2020


Қоҳирада комендантлик соати жорий қилинди\nМиср пойтахти Қоҳирада рўй берган зўравонликлар, 2012 йил 2 май.\nМиср полицияси ва намойишчилар ўртасида шанба куни тўқнашувлар рўй берганидан сўнг мамлакатни бошқараётган ҳарбийлар Қоҳира шаҳридаги Мудофаа вазирлиги биноси ва унинг атрофида тунги комендантлик соати жорий қилди.\nМиср пойтахтидаги намойиш қатнашчилари мамлакат ҳарбийлар томонидан бошқарилишига дарҳол чек қўйилишини талаб қилмоқда.\nКомендантлик соати жорий қилинганини Миср қуролли кучлари Олий Кенгаши аъзоси Мухтор Ал-Мулла миллий телевидение орқали эълон қилди.\n- Қуролли кучлар Олий кенгаши Аббосия майдони ва Мудофаа вазирлиги биноси атрофи ҳамда унга туташ кўчаларда 2012 йил 4 май, жума куни тунги соат 11 дан 2012 йил 6 май якшанба куни соат эрталабки еттига қадар комендантлик соати жорий қилиш ҳақида қарор қабул қилди, - дея эълон қилди Миср қуролли кучлари Олий Кенгаши аъзоси Мухтор Ал-Мулла.\nАхборот агентликлари хабарларига кўра, тўқнашувлар пайтида полициянинг бир ходими нобуд бўлган, юзлаб одам тан жароҳати олган.\nМудофаа вазирлиги биноси томон юриш қилган намойишчиларни тарқатиш учун полиция сув сепадиган қуроллар, кўздан ёш оқизувчи газ ва ҳақиқий ўқлардан фойдаланган.\nМиср полицияси зўравонликлар пайтида 170 дан ортиқ одам ҳибсга олинганини билдирди.\nСоғлиқни сақлаш вазирлигига асосланиб давлатга қарашли MENA ахборот агентлиги зўравонликлар пайтида 128 одам жароҳат олганини хабар қилди.\nМухтор Ал-Мулла комендантлик соати тартибини бузган шахсларга нисбатан кескин чоралар кўрилиши ҳақида огоҳлантирди.\n- Биз барча фуқароларни шу тартибга тўлиқ риоя қилишга чақирамиз. Қуролли кучлар бу тартибни бузишга ҳаракат қилганларга қарши кескин чоралар кўради, - дея баёнот берди Миср қуролли кучлари Олий Кенгаши аъзоси.\nПойтахт Қоҳиранинг айни мавзесида 2 май куни рўй берган тўқнашувларда 11 киши нобуд бўлган эди.\nМисрда уч ҳафтадан кейин президентлик сайлови ўтказилиши режаланган.\n4 май куни Журналистларни ҳимоя қилиш қўмитаси сўнгги уч кун давомида Мисрдаги воқеаларни ёритаётган камида 18 журналист ҳужумга учрагани, жароҳатлангани ёки ҳибсга олинганини маълум қилди.\nАхборот агентликлари хабарларига кўра, 5 май куни Миср пойтахти Қоҳирада тинч вазият ҳукм сурмоқда.


Ўзбекистон Республикаси Адлия вазирлиги - Адлия вазирлиги 2019 йилининг “Энг яхши ҳуқуқ тарғиботчилари”ни тақдирлади\n15:53:22 (GMT +5), Яш, 26 янв 2020\nАдлия вазирлиги 2019 йилининг “Энг яхши ҳуқуқ тарғиботчилари”ни тақдирлади\nЎзбекистон Республикаси Адлия вазирлиги томонидан фуқароларнинг ҳуқуқий ва ижтимоий фаоллигини янада юксалтириш, ҳуқуқий саводхонлигини ошириш, аҳоли орасида кенг кўламли тарғибот ишларини амалга ошираётган ҳуқуқ тарғиботчиларини аниқлаш ва уларни муносиб равишда рағбатлантириш мақсадида турли тадбирлар йўлга қўйилган. “Энг яхши ҳуқуқ тарғиботчиси” танлови ана шундай хайрли ташаббуслардан бири ҳисобланади.\n2019 йил 6 сентябрь куни вазирлик биносида мазкур танлов ғолибларини тақдирлаш маросими бўлиб ўтди. Ўнта номинация бўйича ўтказилган ушбу танлов бир ой давом этиб, эълон қилинган номинациялар бўйича 50 га яқин иштирокчидан 400 дан ортиқ материал келиб тушди. Ҳакамлар ҳайъати ушбу материалларни танлов низомига мувофиқ ўрганиб чиқиб баҳолади.\nШунга кўра, ўнта номинациядан 9 таси бўйича ғолиблар аниқланди. “Ҳуқуқий тарғиботдаги энг яхши инновацион лойиҳа” номинацияси бўйича эса тақдим этилган материаллар мазкур йўналиш талабларига тўлиқ мос келмагани учун ҳакамлар ҳайъати томонидан ушбу йўналишда ғолиб аниқланмади.\n«Энг яхши ҳуқуқ тарғиботчиси» танлови ғолиблари:\n1. «Ҳуқуқий тарғиботдаги фидойилиги учун» номинацияси бўйича:\nБобоқул Тошев – Юристлар малакасини ошириш маркази профессори. Фуқароларнинг ҳуқуқий саводхонлигини оширишда жонкуярлиги, етук ҳуқуқшунос кадрларни тайёрлашдаги беқиёс хизматлари учун.\nЧерников Максим Васильевич – Хусусий уй-жой мулкдорлари ширкатлари бўйича мутахассис, уй бошқарувчиси. Ўз соҳасида фуқароларга ҳуқуқий тушунтиришлар олиб боришдаги фаоллиги, бу борада ижтимоий тармоқ, сайтларда таҳлилий чиқишлари учун (50га яқин).\nНазиров Дилшодбек Бохадирович – «O‘zbekiston 24» телеканали Хроникал-ҳужжатли фильмлар ва журналистик суриштирувлар студияси бош муҳаррири. Юртимизда турли соҳаларда амалга оширилаётган ислоҳотлар ва уларнинг ҳуқуқий асослари, самараси юзасидан телевизион таҳлилий дастурлар – «Ислоҳотлар самараси» ҳамда «Қарама-қарши» ток-шоулари учун.\n«Адвокат» журнали – Адвокатлар палатаси журнали. Жамиятда инсон ҳуқуқлари, адвокатура соҳасидаги энг сўнгги янгиликлар, соҳада кечаётган долзарб масалаларни доимий равишда таҳлилий-танқидий ёритиб келаётгани учун.\n5. «Ҳуқуқий маданиятни тарғиб қилувчи энг яхши блогер» номинацияси учун.\nҚобил Хидиров – davletov.uz телеграм канали админи. Қонун ҳужжатлари моҳиятини кенг аҳоли қатламига содда, тушунарли тилда етказиб беришдаги фаоллиги учун (davletov.uz телеграм канали аъзолари сони 35 мингга яқин).\n6. «Ҳуқуқий маданиятни тарғиб қилувчи энг яхши сайт» номинацияси учун.\nKun.uz сайти – онлайн нашр. Фуқароларнинг ҳуқуқий онг ва маданиятини оширишга қаратилган долзарб мавзуларга таҳлилий, танқидий ёндашувдаги материаллари учун (200дан зиёд).\n7. «Маҳаллада ҳуқуқий маданиятни юксалтиришдаги фаоллиги учун» номинацияси учун.\n«Маҳалла» телеканали – МТРК тизимидаги марказий телеканал. Маҳаллада инсон ҳуқуқ ва манфаатларини ишончли ҳимоя қилиш тизимини такомиллаштириш, халқимизнинг давлат ҳокимиятига бўлган ишончини янада мустаҳкамлаш борасидаги ишларни кенг ва таҳлилий ёритиб келаётгани учун.\n8. «Ҳуқуқий тарғиботдаги энг яқин ҳамкор» номинацияси учун.\n«Тараққиёт стратегияси» маркази – нодавлат нотижорат ташкилот. Қонун ҳужжатларининг моҳияти ҳамда аҳамиятини аҳолига етказиш бўйича ишлар самарадорлигини ошириш, бунда янги ёндашувларни жорий этишдаги кўмаги ва қўллаб-қувватлови учун.\n9. «Энг ёш ҳуқуқ тарғиботчиси» номинацияси бўйича.\nСултанова Ниёзжон Эргашбой қизи – Хоразм вилояти юридик коллежи ўқитувчиси. Хотин-қизларнинг жамиятда фаоллигини оширишга қаратилган, шунингдек ташкилотлар ва таълим муассасаларида ҳуқуқий онг ва ҳуқуқий маданиятни ривожлантириш бўйича тарғибот тадбирларини кенг йўлга қўйгани учун.\nТадбирда ғолиблар вазирлик томонидан диплом, статуэтка ва қимматбаҳо совғалар билан тақдирланди.\nШундан сўнг, ғолиблар ва меҳмонларни қонун ижодкорлиги, вазирликдаги бошқармалар ва уларнинг ходимлари қай тарзда ўз фаолиятини олиб бораётгани ва уларнинг ишлаш жараёни, бу ерда яратилган шароитлар билан яқиндан таништириш экскурсия ҳам уюштирилди.\nТадбирда иштирок этган журналистларнинг фикрича, Адлия вазирлиги давлатнинг ошкоралик, шаффофлик сиёсатини олиб бораётган, уни жамоатчиликка кенг ёйишда хизмат қилаётган ва оммавий ахборот воситалари билан ишлашда бошқа давлат ташкилотларига намуна бўлаётган давлат ташкилоти ҳисобланади.


ҲАР БИР БОЛА МЕҲР ВА ЭҲТИБОРДА » Gurlan tumani hokimligi rasmiy veb sayti\nСана: 1-06-2018, 14:51\nСоат 10.00да боғга кираверишдаги саҳнда асосий байрам тадбирлари бошланди. Туман ҳокими Қ. Мадраҳимов сўзга чиқиб, йиғилганларни байрам билан самимий қутлади ҳамда мамлакатимизда болалар ҳуқуқ ва манфаатларини ҳимоя қилиш, таҳлим соҳасида амалга оширилаётган ислоҳотлар тўғрисида батафсил тўхталиб ўтди.\nЁшларга таҳлим-тарбия беришда яхши натижаларга эришаётган умумий ўрта таҳлим мактаблари ва мактабгача таҳлим муассасалари жамоалари, ўқиш ва спорт соҳаларида муваффақият-ларни қўлга киритаётган ўқувчилар туман ҳокимлигининг эсдалик совғалари билан тақдирландилар.\nШундан сўнг саҳнага жаж-жи кичкинтойлар чиқиб келдилар. Улар ижросидаги куй қўшиқлар, рақслар барчада илиқ таассурот қолдирди. Ёш спорт усталарининг кўргазмали чиқишлари ҳам кўпч-ликка манзур бўлди. Айниқса, моҳир каратэчи ўғил-қизларнинг машқлар давомида кўрсатган ажойиб усуллари йиғилганларга хуш кайфият улашди.\nИстироҳат боғидаги байрам тадбирлари кечгача давом этди. Шу куни болажонлар мириқиб ҳордиқ чиқардилар, турли қизиқарли томошаларни кўриб хурсанд бўлдилар.


Ўзбекистонда етакчи онлайн эълонлар сервиси OLX.uz “Уй ва Боғ” рукнида янги “Озиқ-овқат маҳсулотлари / Ичимликлар” бўлимини ишга туширди. Эндиликда фойдаланувчилар ҳар қандай қурилмадан тўғридан-тўғри ягона платформада турли ишлаб чиқарувчилар ва дистрибьюторлардан озиқ-овқат маҳсулотларини харид қилишлари мумкин.\nЭлектрон савдо бозори бутун дунёда глобал тарзда ривожланмоқда ва Ўзбекистон ҳам мазкур йўналишнинг фаол ўсишини намоён этмоқда. Одамлар интернет орқали тобора кўпроқ харид қилишмоқда, чунки бу тез ва қулай: онлайнда нархларни солиштириш ҳамда ўзи учун ҳаммасидан кўра мақбул вариантни танлаш мумкин. Савдо майдончалари шу маънода энг яхши восита, чунки фойдаланувчиларнинг сўровлари бўйича таклифларнинг яхлит бир спектрини тақдим этади.\n“OLX.uz Ўзбекистонда ecommerce’нинг етакчиси ҳисобланади – бугун сервисда 350 мингдан ортиқ эълонлар жойлаштирилган. Фойдаланувчилар сотиш ёки зарур нарсани тезда ва ортиқча пул тўламасдан харид қилиш учун бизга келишади, шу боисдан биз ҳар бир йўналишнинг ривожланиши устида ишлаймиз. “Озиқ-овқат маҳсулотлари/Ичимликлар” бўлимининг пайдо бўлиши дўконма-дўкон кезиш вақтини тежайди – сўраладиган товарлар бир тоифага бирлаштирилган бўлади. Биз OLX’да бўлишни янада қулай ва шинам қилишга интиламиз”, - дея шарҳлайди OLX.uz бош директори Дониёрбек Турғунов.\nЯнги манзилда турли савдо маркаларининг озиқ-овқат маҳсулотлари ва ичимликлари, ҳаттоки супермаркетларда йўқлари ҳам тақдим этилади. Харидорлар катта ассортиментга, сотувчилар эса – янги муқаррар мижозларга эга бўлишади.\nЭълонни исталган қурилмадан: смартфондан, планшетдан ёки компьютердан чоп этиш мумкин. Бунинг учун тезда рўйхатдан ўтиш, “Эълон бериш” тугмасини босиш ва “Уй ва Боғ” тоифасида “Озиқ-овқат маҳсулотлари/Ичимликлар”ни танлаш лозим. Чоп этиш пайтида албатта маҳсулотнинг яроқлилик муддатини кўрсатинг.\nТоварлар орасида чоп этилиши тақиқланганлари: ун, шакар, макарон маҳсулотлари, очиқ упаковкадаги болалар озиқ-овқатлари, гўшт.\nOLX - бу 40 давлатда фаолият кўрсатадиган халқаро эълонлар хизмати.\nМобил иловани юклаб олинг ва OLX доим ёнингизда бўлади:


Жонингдан айланай, Наврўз! | Ўзбекистон "Адолат" социал-демократик партияси\n7 Март, 16:18 • Андижон вилояти, Муносабат, Янгиликлар • 187 марта кўрилди • Комментариев к записи Жонингдан айланай, Наврўз! нет\nПрезидентимиз Шавкат Мирзиёев бу йилги Наврўз байрамини ҳар йилгидан ўзгача нишонлаш ҳақида қарор қабул қилди. «Азиз Ватандошлар ҳар кунингиз Наврўз бўлсин!» деган ғояни ўзида мужассам этиш тамойилининг илгари сурилганлиги халқимизнинг яратувчанлик кайфияти билан уйғунлашиб кетди.\nҲа, миллатнинг жон-жонига сингиб кетган Наврўзни бир пайтлар эскилик сарқити, деб йўқ қилмоқчи бўлгандилар. Шоир Мущаммад Юсуф бу воқеани жуда таъсирли таъриф этган:\nНаврўзда наврўзни кўминг, дейишди,\nКўминг ва сукутга чўминг, дейишди.\nЭскилик сарқити, асли бу сайил,\nЭй, ғофил бандаи мўмин, дейишди.\nТилларимизга тош осилгандай жим турдик, ўшанда. Ҳеч кимса «Нима деяпсиз, ахир ота-боболар табиатнинг уйғонишини байрам қилиб, дуолар ўқиб кутиб олишган. Бунинг нимаси ёмон?» деёлмади.\nХўш кейин не бўлди, дерсиз, кейинчи?\nМўътабар саҳнадан тушди «ўйинчи».\nҚайга ғойиб бўлди Худо билади,\nЎша худосизни излаб кўринг-чи…\nҲаёт саҳнасида не-не даҳолар ўтиб кетдилар. Аммо Наврўз яна яшайверди. Мустақиллик туфайли яна омонликка эришган улуғ байрам яшаргандан яшармоқда. Кўнгилларга хотиржамлик, янги кунга иштиёқ, муҳаббат ва ҳарорат баҳш этиб келмоқда. Халқимиз бунёдкорлик, фаровонлик сари шу қадар тез одимлаяпти-ки, гўё ҳар кунимиз Наврўз дейсиз.\nАзал-азалдан табиатга яқинлик, уни севиш, ардоқлаш, ҳар бир гулга, ҳар бир дарахтга меҳр бериш қонимизда бор. Бу йил ҳамма Наврўзни табиат қўйнида сайллар, урф-одатлар, қадриятлар мужассамлашган тантаналар билан кутиб оладилар. Кураш, аския, лапар, айтишувлар қизиган давралар ёшу қарини бирлаштиради. Кўнгли яримлар, ногиронлар ҳолидан хабар олиниб, моддий кўмаклар берилади. Шундай гўзал удумларни ўзида жамлаган Наврўзни севмай бўладими? Нафақат табиатни, юртни обод қилгувчи балки кўнгилларни-да шод қилгувчи айёмимиз боқий бўлсин! Асрлар оша, йиллар оша авлодларни авлодларга боғлаб тургувчи муқаддас байрамимизга кўз тегмасин.\nЖонингдан айланай, Наврўз, кел энди,\nҚирқ йил қирқинда ҳам омон қолганим.\nМен сени ҳеч кимга бермайман энди,\nЯлмоғиз қўйнидан тортиб олганим.\nЎзбекистон “Адолат” СДП Андижон вилоят кенгаши фаоллари ҳам Давлатимиз раҳбарининг юқоридаги қароридан келиб чиқиб, Наврўз байрамига тайёргарлик бўйича алоҳида чора-тадбир ишлаб чиқди. Тараддуд ишлари “Тозалик йўлида бирлашайлик!” лойиҳаси доирасидаги ҳашарлар билан бошланди. Чунки обод юртга байрамлар ярашади.\nЖонингдан айланай, Наврўз! was last modified: Март 7th, 2018 by matbuot\n« Фарзандларимиз келажаги бизнинг келажагимиз Оила жамиятнинг муҳим бўғини »


Oxfam: пандемия ярим миллиард аҳолини қашшоқлаштириши мумкин · Ынтымак Media\nСаломатликЯнгиликларКуннинг муҳим воқеалариСиёсатИқтисод\nҚашшоқликка қарши курашувчи Oxfam Халқаро ташкилоти жаҳон етакчиларига мурожаат қилиб, коронавирус пандемияси иқтисодга оғир оқибатлар келтириб чиқаришига йўл қўймаслик учун комплекс чоралар пакетини ишлаб чиқишга чақирди.\nOxfamнинг огоҳлантиришича, коронавирус тарқалиши билан боғлиқ вазият Ер шарининг таҳминан ярим миллиард аҳолисининг қашшоқлашиб кетишига олиб келиши мумкин.\nТашкилотнинг пайшанба куни эълон қилган ҳисоботида таъкидланишича, инқироз вақтида «бой мамлакатлар» ўз иқтисодиётларини қўллаб-қувватлаш мақсадида триллионлаб долларни жалб қилишга тайёрликларини намойиш қилдилар. «Худди шундай ёрдамни қашшоқ мамлакатлар учун ҳам бериш керак», – дея баёнот берди Oxfam.\nЖаҳон бўйлаб коронавирус инфекциясига чалинганлар сони бир ярим миллион кишидан ошиб кетди.\nКасалликни юқтирганлар сони бўйича ҳамон АҚШ, Испания ва Италия етакчилик қилмоқда. Пайшанба куни Жонс Хопкинс университети томонидан тарқатилгнан маълумотларга кўра, айни дамда АҚШда вирусни юқтириш билан боғлиқ 432- мингдан ортиқ ҳолат қайд қилинди, 14 минг 800 дан ортиқ бемор вафот этди. Нью-Йорк штатидаги вазият мураккаблигича қолмоқда.


Черногориядаги парламент сайловида мухолифат олдинда бормоқда\nЧерногория пойтахти Подгорица кўчалари сайловнинг дастлабки натижалари эълон қилинганидан кейин, 2020 йил 30 августи.\nЧерногорияда 30 август куни бўлиб ўтган парламент сайловида “Черногория келажаги учун” мухолифат коалицияси ҳамда бошқа мухолифат партиялари ва ҳаракатлари олдинда боряпти. Улар йиққан овозларнинг жами 50 фоиздан ошади.\nМамлакат президенти Мило Жуканович бошчилигидаги Социалистлар демократик партияси (ҳукмрон партия) учун сайловчиларнинг 33 фоизи овоз берган. Мониторинг ва тадқиқотлар маркази (CEMI) ўтказган экзитпол натижалари шундан дарак бермоқда.\nШу тариқа, ҳукмрон партия 81 ўринли парламентда 30 ўринга эга бўлиши, россияпараст “Демократик фронт” дохил бирлашган мухолифат коалицияси эса 41 ўринга даъвогарлик қилиши мумкин.\n“Черногория келажаги учун” коалицияси лидери Здравко Кривокапич парламент сайловида мухолифат ғалаба қозонганини эълон қилиб бўлди.\nПрезидент Мило Жуканович эса ҳукмрон партия мағлуб бўлганини тан олмаслигини билдириб, расмий маълумотлар эълон қилинишини кутиб туришга чақирди.\nАввалроқ мухолифатдаги уч коалиция ҳукумат ташкил қилиб, Черногорияни қарийб 30 йилдан бери бошқариб келаётган Жукановични истеъфога кетказиш ниятида эканини билдирган. Танқидчилар уни коррупцияда, мустақил оммавий ахборот воситаларини таъқиб қилганликда ва сайловларда сохталаштиришларга йўл қўйганликда айблаб келадилар.


Эрнапасов умрбод қамоққа ҳукм этилди\nОзод Эрнапасов умрининг охирига қадар қамоқда қоладиган бўлди.\nСанкт-Петербург шаҳар суди 10 яшар болакайни зўрлаб ўлдирганликда айбланиб 20 йилга қамалган Ўзбекистон фуқароси Озод Эрнапасов ишини қайта кўриб чиқди ва ҳукмни умрбод қамоқ жазосига алмаштирди.\nСанкт-Петербург Тергов қўмитаси матбуот маркази тарқатган хабарга кўра, Ўзбекистон фуқароси Озод Эрнапасов Россия Жиноят Кодексининг 132, 105 ва 158-моддалари қатор бандлари асосида айбдор деб топилган, прокуратура талаблари тўлиқ қондирилган.\nСанкт-Петербург Тергов бошқармаси маълумотига кўра, 26 сентябр куни ўзбекистонлик Озод Эрнапасов Санкт-Петербургнинг Красногвардейская туманида ижарада туриб ремонт қилаётган уйга 10 ёшли ўғил болани алдаб олиб киради ва уни калтаклаб¸ зўрлайди.\nТуман суди ҳаками Эрнапасовга қотиллик ва зўрлаш учун 15 йил, ўғирлик учун 5 йиллик қамоқ жазоси тайинлаган эди.\nРоссия Олий суди Санкт-Петербург шаҳар суди чиқарган қарорни бекор қилган ва уни қайта кўриб чиқишга юборган эди.


Qalampir.uz - Тиббий патронаж ва соғлом турмуш тарзи учун 5 та ташкилот маъсулга айланди\nТиббий патронаж ва соғлом турмуш тарзи учун 5 та ташкилот маъсулга айланди\n15:10, 14.02.2018 Жамият\nБундан кўзланган мақсад эса касалликларнинг олдини олиш бўйича олиб бориладиган профилактика ишларини нафақат оилаларда, балки ўқув муассасалари, боғча ва маҳалларларда ҳам ташкил этишдир.\nЎзбекистонда репродуктив саломатликни муҳофаза қилиш, тиббий маданиятни ошириш, соғлом турмуш тарзини тарғиб этиш ва касалликларнинг олдини олишга қаратилган бирламчи профилактика ишларига эндиликда 5 та ташкилот масъул этиб белгиланди. Бу ҳақда Соғлиқни сақлаш вазирлиги матбуот хизмати хабар қилди.\nМатбуот хизматининг маълум қилишича, ушбу жараёнга қуйидаги ташкилотлар маъсул этиб белгиланган:\nФуқароларнинг ўзини ўзи бошқариш органлари фаолиятини мувофиқлаштириш бўйича республика Кенгаши;\nЎрта махсус касб-ҳунар таълими маркази.\nУшбу ташкилотларнинг асосий вазифаси масъулларнинг “Аҳолини мақсадли патронаж билан қамраб олиш, уларда тиббий маданиятни шакллантириш ҳамда оила ва таълим муассасаларида соғлом турмуш тарзини тарғиб этиш тўғрисида”ги қўшма қарори асосида белгиланган.\nШунингдек, ушбу ташкилотлар бу борадаги ишларни биргаликда ҳамкорлик асосида ташкиллаштиришга маъсулдирлар.\nБундан кўзланган мақсад эса касалликларнинг олдини олиш бўйича олиб бориладиган профилактика ишларини нафақат оилаларда, балки ўқув муассасалари, боғча ва маҳалларларда ҳам ташкил этиб, профилактика қамровини янада кенгайтириш, аҳоли ўртасида ўз саломатлигига бўлган масъулиятни оширишга қаратилган.\nБу қарор ўзининг самарасини бериши учун, албатта, биринчи галда Соғлиқни сақлаш вазирлиги маъсул бўлиши керакли бирламчи ишдир.\nХусусан, кўрсатилган ташкилотлар ва муассасалар ходимларини ушбу жараёнга бевосита маъсул қилиб қўйиш, уларнинг бу борадаги ҳисоботини талаб қилиш кўрилиши лозим бўлган ишни қайсидир маънода мавҳумлаштирмаслиги мақсадга мувофиқ бўлади.\nАсосий мақсад аҳоли саломатлиги ҳақида борар экан, соғлиқни сақлаш ходимларининг ушбу ташкилотлар ва муассасалардаги фаолиятини чуқурлаштириш ижобийлик касб этиши мумкин.\nТеглар:Соғлиқни сақлаш вазирлиги Тиббий патронаж\nЎзбекистон Республикаси Жисмоний тарбия ва спорт давлат қўмитаси вазирлик мақомини олди


hidoyat.uz – “Мовароуннаҳр” нашриётининг сайти - СИЗЛАР УЧ ТОИФА БЎЛУРСИЗ\nСИЗЛАР УЧ ТОИФА БЎЛУРСИЗ\n“Сизлар уч тоифа бўлурсизлар. Бас, (у учнинг биринчиси) ўнг томон эгаларидир. Ўнг томон эгалари (бўлмоқ) не (саодат)дир! (Иккинчи тоифа) чап томон эгаларидир. Чап томон эгалари (бўлмоқ) не (бахтсизлик)дир. (Учинчи тоифа эзгу ишларда) ўзиб кетган зотлардир. Айнан ўшалар (Аллоҳга) яқин зотлардир. Ноз-неъмат боғларида” (Воқеа, 7–12).\nИмом Табарий айтади: «Бу ояти карималарда охиратда одамлар уч тоифага ажралишлари, улар “ўнг томон эгалари”, “чап томон эгалари” ва “ўзиб кетган зотлар” деб номлангани баён қилинган».\n«“Ўнг томон эгалари” жаннатга ўнг томонлари билан олиб бориладиганлардир. “Чап томон эгалари” дўзахга чап томони билан олиб бориладиганлар, “ўзиб кетган зотлар” эса Аллоҳ ва расулига имон келтиришда пешқадам бўлган илк мусулмонлардир».\nБу оятларни бошқа муфассирлар ўзгача тафсир қилишган. Жумладан, Ато ва Муҳаммад ибн Каъб айтади: «“Асҳобул маймана” амал дафтари ўнг қўлидан бериладиган кишилардир.“Асҳобул машъама” эса амал дафтари чап қўлидан бериладиган кимсалардир». Ибн Журайжга кўра, “Асҳобул маймана” яхшилик қилувчилар, “асҳобул машъама” эса ёмонлик қилувчилардир.\nҲасан ва Рабиъ ояти карималарни: «“Асҳобул маймана” солиҳ амаллар қилиб бахтга эришганлар, “асҳобул машъама” эса, ёмон ва қабиҳ ишлари билан ўзларига бахтсизлик келтирганлардир», деб тафсир қилишган.\nАбу Зарр Ғифорий Исро воқеаси ҳақида Пайғамбаримиздан бундай ривоят қилади: «Дунё осмонига кўтарилганимизда ўнг томонида бир қанча оломон, чап томонида бир қанча оломон бўлган бир одамни кўрдик. У киши ўнг томонига қараса, кулар, чап томонига қараса, йиғларди. У: “Солиҳ пайғамбар ва солиҳ ўғил, марҳабо!” деди. Мен: “Эй Жаброил, бу ким?” деб сўрадим. “Бу Одам , ўнг томонидаги оломон жаннатийлар, чап томонидагилар эса дўзахийлардир...”» деб жавоб берди (Имом Муслим).\nМубаррид айтади: «“Асҳобул маймана” – пешқадамлар, “асҳобул машъама” эса ортда қолганлардир».\nЎнг томон эгалари (бўлмоқ) не(саодат)дир, Чап томон эгалари (бўлмоқ) не(бахтсизлик)дир.\nБундай мазмунли ояти карималар ўнг томон эгалари эришадиган савоб ва чап томон эгалари йўлиқадиган азоб кўп эканини англатади.\nМаҳдавий Расулуллоҳнинг бундай деганларини ривоят қилган: «“Ассобиқун” (ўзиб кетишган) ҳақни қабул қиладиган, улардан сўралганида жўмардлик билан қайтарадиган ва одамлар ҳақида ўзларига ҳукм қилган каби ҳукм қиладиганлардир».\nМуҳаммад ибн Каъб Қуразийга кўра, “ассобиқун” пайғамбарлардир. Ҳасан ва Қатода эса, “ассобиқун”ни “Пайғамбарларнинг умматлари орасида биринчи имон келтирган кишилардир”, деб тафсир қилишган. Муҳаммад ибн Сирин: «Булар ҳар икки қиблага қараб намоз ўқиганлардир”, деб: “Муҳожирлар ва ансорларнинг энг олдинги пешқадамлари...”» (Тавба, 100) мазмунли ояти каримани далил келтиради.\nМужоҳид ва бошқа муфассирлар: «“Ассобиқун” Ҳақ таоло ҳимоясига ва намозга ҳаммадан олдин ошиқадиган кишилардир», деб тафсир қилишган.\nҲазрат Али (каррамаллоҳу важҳаҳу): “Улар беш вақт жамоат намозига биринчилардан бўлиб келадиганлардир”, деган бўлса, Саид ибн Жубайр : “Улар тавба ва яхши амалларда пешқадам бўлганлар”, деб тафсир қилади.\nМовардий нақл қилишича, Ибн Аббос “ассобиқун”ни бундай тафсир қилган: “Собиқун тўрт кишидир: бири ҳазрат Мусонинг умматларидан, Фиръавн оиласидан имон келтирган Ҳизақил исмли киши; Исо пайғамбарнинг қавмидан антокиялик Ҳабиб Нажжор; Ҳазрат Муҳаммаднинг умматларидан Абу Бакр ва Умар ”.\nШумайт ибн Ажлон айтади: «Одамлар уч тоифа бўлади: бир тоифа одамлар ёшлигидан яхши ишлар қилади ва ўлгунича яхшиликни канда қилмайди. Ана ўшалар Аллоҳ таолога муқарраб собиқунлардир; бир тоифа одамлар ёшлигидан гуноҳларга қўл уради, сўнг узоқ муддат ғафлатда бўлади. Кейин тавба қилиб, гуноҳлардан қайтади ва шу ҳолида ўлим топади. Бу одамлар “ўнг томон эгалари” (“асҳобул ямин”)дир; учинчи тоифа эса, ёшлигидан гуноҳ қилади ва ўлгунича гуноҳ ичида яшайди. Бундайлар “чап томон эгалари” (“асҳобул машъама”)дир».\nИмом Табарий ва Қуртубий тафсирлари асосида Нўъмон АБДУЛМАЖИД тайёрлади.


ЎзА - Бундай қишлоқда яшашнинг гашти ўзгача\n13.07.2018 15:46 Чоп этиш версияси\nБундай қишлоқда яшашнинг гашти ўзгача\nФарғона вилоятининг Қува туманидаги Толмозор ва Акбаробод қишлоқлари "Обод қишлоқ" дастури доирасида амалга оширилаётган қурилиш-ободонлаштириш ишлари туфайли кун сайин чирой очмоқда.\n– Дастурга асосан туманимиздаги Толмозор ва Акбаробод қишлоқларини обод ҳудудга айлантириш, уларнинг замонавий қиёфа касб этиши учун барча манбалар ҳисобидан қарийб 9 миллиард сўм маблағ йўналтирилиши кўзда тутилган, – дейди Қува тумани ҳокими Ҳалимжон Умаров. – Тегишли соҳалар мутахассислари хулосаси, маҳаллий аҳолининг таклиф-истаклари ҳамда ҳудуд шарт-шароити ҳисобга олинган ҳолда, қишлоқларни ободонлаштириш лойиҳаси ишлаб чиқилди. Бугунги кунда бу ҳудудларда бунёдкорлик ишлари қизғин паллага кирган. Айниқса, аҳолини тоза ичимлик суви, суюлтирилган газ ва электр энергияси билан узлуксиз таъминлашга алоҳида эътибор қаратилмоқда.\nХонадонларга кўрсатилаётган кўмак ҳар бир оиладаги беш-ўн одамни хурсанд қилаётган бўлса, кўча ва йўллар, газ, сув, электр тармоқларидаги, мактаб ва боғчалардаги таъмирлаш-ободонлаштириш ишлари юзлаб одамларнинг оғирини енгил қилиб, эртанги кунга ишончини мустаҳкамламоқда.\nАйни кунларда қишлоқ аҳоли пунктларининг меъморий қиёфасини тубдан янгилаш, ҳудудларни комплекс ривожлантириш, йўл-транспорт инфратузилмаси, муҳандислик-коммуникация тармоқлари ва ижтимоий соҳа объектларини барпо этиш, шу асосда аҳоли турмуш маданиятини юксалтиришга асосий эътибор қаратилган. Хусусан, "Толмозор" маҳалла фуқаролар йиғинида 16 нафар кам таъминланган фуқаронинг уйи таъмирлаб берилди. 2 километр ичимлик суви қувури ҳамда электр тармоғи тортилди, 5 километр ички йўллар таъмирдан чиқарилди. 26-, 12-умумтаълим мактаблари, 23-мактабгача таълим муассасасида ҳам қурилиш ишлари олиб борилмоқда.\n“Толмозор” маҳалла фуқаролар йиғини ҳудудида 4 мингдан зиёд аҳоли истиқомат қилади. Маҳалла одамлари миришкорлиги билан машҳур. Толмозорликлар гилос, анор, олма етиштириш ҳадисини олган. Бугун кўчалар ораста ва янада обод бўлаётгани уларнинг ғайратига ғайрат қўшмоқда. Айниқса, қишлоқнинг бош режаси ишлаб чиқилиб, замонавий меъморчилик асосида уй-жойлар, маиший хизмат шохобчалари ва мажмуалар барпо этилаётгани ҳудуд чиройини очмоқда.\nАка-ука тадбиркорлар Бахтиёр ва Абдуқаюм Эминчаев томонидан соғломлаштириш маркази ва маиший савдо шохобчалари барпо этилмоқда. Маҳалла гузари, бахт уйи, гўзаллик салони каби 20 дан ортиқ маиший объектлар бутунлай янгидан қад ростламоқда.\n"Акбаробод" маҳалла фуқаролар йиғинида ҳам бунёдкорлик ишлари авжида. Кўчаларга 160 та тунги чироқ ўрнатилмоқда, 7 километр ички йўлларга асфальт ётқизилмоқда. 4 километр йўлакчалар таъмирланиб, гулзорлар ташкил этилди.\nАйни пайтда мазкур ҳудудларда, афсуски, баъзи нохуш манзаралар ҳам учраб турибди. "Толмозор" маҳалла фуқаролар йиғинида тадбиркор Акромжон Муҳиддиновга қарашли ҳаммом таъмирдан чиқарилмоқда, лекин унинг атрофи умуман қаровсиз ҳолга ташлаб қўйилган. Ҳожатхона ҳам талабга жавоб бермайди. Туман ободонлаштириш бошқармаси томонидан 20 дона чиқинди ташлаш контейнери сотиб олиш ва ўрнатиш белгиланган бўлиб, бу ҳам ҳозиргача бажарилмаган. Ваҳоланки, ёз кунлари ғанимат, демак, бу каби ишларга асло бепарво қараб бўлмайди.\nҲа, бугун қишлоқларимизда одамларнинг ҳайратига, қувончига арзийдиган тарихий ишлар рўй бермоқда. Ободлик ва фаровонлик сари юз тутаётган манзилларда улуғвор мақсадларга бўлган ишонч бўй кўрсатиб турибди.


ИИВ: Мустақиллик байрами арафасида ва байрам кунлари Тошкентга келувчиларга нисбатан чеклов бўлмайди - Hidoyat.uz\nИИВ: Мустақиллик байрами арафасида ва байрам кунлари Тошкентга келувчиларга нисбатан чеклов бўлмайди\nАсосий саҳифа Янгиликлар Ўзбекистон янгиликлари ИИВ: Мустақиллик байрами арафасида ва байрам кунлари Тошкентга келувчиларга нисбатан чеклов бўлмайди\nЧоп этилди Avgust 16, 2019 ИИВ: Мустақиллик байрами арафасида ва байрам кунлари Тошкентга келувчиларга нисбатан чеклов бўлмайдиda fikr bildirishni o'chirish\nЎзбекистонда байрамлар арафасида хавфсизликни таъминлаш учун чегараларни ёпиш, айниқса, Тошкентга келувчиларга нисбатан чеклов ўрнатиш каби чоралар қўлланиб келинган. Бу амалиёт ҳозир ҳам мавжудми? ЎзА мухбири Ички ишлар вазирининг ўринбосари Муҳиддин Жўраев билан шу ҳақда суҳбатлашди.\n— Ҳақиқатан ҳам нафақат байрамларда, бошқа пайтларда ҳам эҳтиёт чораларини ҳаддан зиёд кучайтириб келинган. Бу бир қарашда қобиққа ўралиш, бошқача айтганда, коса тагига бекиниб олишга ҳам ўхшаган. Афсуски, бу амалиёт тўғри бўлмаганини эркинлаштириш сиёсати яққол кўрсатди. Яқин қўшнилар билан ҳамкорлик алоқаларининг кучайтирилгани, ёпиб ташланган чегара постларининг очилиб, фуқаролар, тадбиркорларнинг бемалол ўтиб-қайтиши йўлга қўйилгани нафақат туризм, балки ижтимоий-иқтисодий ривожланишда муҳим рол ўйнамоқда.\nБиргина қўшни давлатлар билан бемалол борди-келди қилаётганимиз натижасида Ўзбекистонга кириб келувчилар сони кунига 2 мингга яқинни ташкил этмоқда. Уларнинг асосий қисми туристлар бўлиб, улар томонидан қўпол қонунбузарликка йўл қўйиш кейинги бир йилда умуман қайд этилмади.\nХусусан, қўшни Тожикистон Республикаси билан ана шундай эркин борди-келди йўлга қўйилганда кўпчилик хавф пайдо бўлишидан қўрққани сир эмас. Аммо четдан кириб келаётганлар ичида Ўзбекистонга бузғунчилик ниятида келган ёки террористик хавф туғдирувчи бирорта ҳам шахс қайд этилмади.\nБайрам арафасида пойтахтга кириб келувчиларга чеклов ўрнатиш амалиёти ҳам мавжуд эди. Аммо бу юртдошларга жуда кўп ноқулайликлар туғдириб келган. Чунки мамлакатнинг нафақат сиёсий, балки ижтимоий-иқтисодий маркази бўлган Тошкент шаҳри билан ҳудудлардаги аҳолини боғлаб турган алоқалар жуда кенг қиррали, албатта. Шуларни ҳисобга олиб ҳозирги кунда бундай амалиётга ҳам бутунлай чек қўйилган. Бу йил Мустақилликнинг 28 йиллиги арафасида ҳам, байрам кунлари ҳам пойтахтга келувчиларга нисбатан ҳеч қандай чеклов бўлмайди.


Ўзбекистон Миллий хавфсизлик хизматига Ихтиёр Абдуллаев раҳбар этиб тайинланди - Фарғона.Ру ахборот агентлиги\nЎзбекистон Миллий хавфсизлик хизматига Ихтиёр Абдуллаев раҳбар этиб тайинланди\n31.01.2018 21:55 msk\nБугун хабар берганимиздек, бугун генерал полковник Рустам Иноятов Ўзбекистон Миллий хавфсизлик хизмати раиси лавозимидан четлатилди. Унинг ўрнига шу кунгача мамлакат бош прокурори лавозимида ишлаб келган Ихтиёр Абдуллаев тайинланди. Бу ҳақда “Фарғона” агентлигига Тошкентдаги ўз манбалари маълум қилдилар.\nИхтиёр Бахтиёрович Абдуллаев 1966 йилда Фарғонанинг Учкўприк туманида туғилган. 1988 йилда Россиянинг Пермь Давлат университетини ҳуқуқшунослик соҳаси бўйича тамомлаган.\nЎқишни тугатиб, Абдуллаев 1988-1995 йилларда Фарғона вилоят судида суд ижрочиси, Фарғона вилоят Адлия бошқармасида бош маслаҳатчи, Жиноят ишлари бўйича вилоят суд коллегияси раиси лавозимларида ишлаган.\nАбдуллаев 1995 йилда Ўзбекистон президенти маъмуриятига ишга ўтган. Дастлаб у президент аппаратида фуқаролик ва амнистия масалалари бўйича референт, кейинчалик Ҳуқуқни муҳофаза қилиш органлари идоралари ва назорат органлари фаолиятини мувофиқлаштириш бўйича Ўзбекистон президенти давлат маслаҳатчисининг ёрдамчиси бўлиб ишлади.\nИхтиёр Абдуллаев 2000 йилдан бошлаб Андижон вилоят судяси вазифасини бажарди ва 2001 йилда яна президент маъмуриятига қайтди.\nУ Ҳуқуқ-тартибот идоралари ва назорат органлари фаолиятини мувофиқлаштириш бўйича давлат маслаҳатчиси муовини лавозимига тайинланди.\nАбдуллаев 2002-2006 йилларда Ўзбекистон Адлия вазирининг биринчи муовини, 2006-2007 йилларда Ўзбекистон президентининг ҳуқуқий ислоҳотлар бўйича давлат маслаҳатчиси вазифасини бажарувчи, 2007-2009 йилларда эса Ҳуқуқни муҳофаза қилиш органлари идоралари ва назорат органлари фаолиятини мувофиқлаштириш бўйича давлат маслаҳатчиси бўлиб ишлади. 2009 йилдан 2015 йилгача эса Абдуллаев Президентга Кадрлар бўйича маслаҳатчи, 2015 йилда эса республика Бош прокурори лавозимига тайинланди.